
Rêzdar Mistefa Hicrî Di Hevpeyvînekê De Bi Rojnameya "Eleftherotipia" Re: 

t6 BÎ BOMBEBARANKÎRÎNA BiNKE Û NAVENDÊN ETOMÎ, 
REJÎMA KOMARA ÎSLAMÎ NAHiLOŞE” 


W ji Yûnanî: Azad Ezîzî 

H evpeyvîna han li 27.07.2008'an, 
di rojnameya "Eleftherotipia" ku 
pirtîrajtirîn (200000) rojnameya 

Yûnanî ye, çap û belav bûye. Kesê ku 
hevpeyvîn pêre pêk aniye "Nilcos Zirganos", 
rojnamevanê herî binav û deng yê Yûnanî 
ye ku heya niha bi gellek kesayetiyên cîhanî 
re gotûbêj kiriye. 

Birêz Mistefa Hicrî, mirovekî biwêr û 
hêja ye ku piştî terorkirina yek li pey yek a 
her du Sekreterên Giştî yên PDK îranê, 
Sekreteriya vê partiyê li stû girtiye. Alîgirê 
rêya demokrasiyê ye. Sekreterê partiyekê 
ye ku ji aliyê hikûmeta Tehranê ve neyasayî 
ye. Di halekê de jî ku welatê wî ji aliyê 
neyarên derveyî ve di bin gefê de ye, di 
malpera Înternetî a vê partiyê de lîsteya 
hejmareke zaf ji Kurdên îranê tê dîtin ku 
hatine îşkence û îdamkirin. Ew zarok û 
ciwanên ku tên daliqandin, ew jinên ku di 
girtîgehan de xwe kuştine û ew mêrên ku 
hatine bêserûşûnkirin. 

Birêz Hicrî daxwaza hiloşîna rejîma 
Tehranê dike, lê dijberiya xwe jî li hemberî 
egera êrîşa^ leşkerî bo ser binke û navendên 
etomî yên îranê tîne ziman. 

Di çarçoveya Kongireya Enternasyonala 
Sosyalîst de li Atenê, min hevdîtinek tevî 
rêberê Kurdên îranê encam da. (Nilcos 
Zirganos) 

^ Herçend ku pirsa Kurd li Turkiye û 
îraqê di nav medyayan de rengvedana 
vê heye, lê meseleya Kurdên îranê 
gellek caran di tarîtiyê de dimîne, çi 
rewşek li devera we di holê de ye? 

Rewşa Kurdên îran, îraq û Turkiyê berî 
hiloşîna rejîma Sedam Husên -bi hin 
cudahiyan ve- di astekê de bû. Derheq 


•■Me ^ojipopSiojJOÛs Scv nÊtpis 
io foflapiKÖ koBêohjjs xau lpav> 




pirsa Kurdên îranê û herweha kêmnetewên 
din yên îranê, eva ye ku rejîma Tehranê 
zext û givaşê bo Kurdan ji ber nasnameya 
Kurdî a wan û herweha givaşên mesebî jî 
tîne. 

Em berbirûyê dîktatoriya Siyasî û mesebî 
ne. Kurdên Sûriyê û Turkiyê ^tenê 
berengarê dîktatoriya siyasî ne, lê di îranê 
de diyardeya mesebî jî pêve zêde dibe. 
Parek ji^ Kurdên îranê Sunnî meseb in, lê 
Farsên îranê, Şîî ne. Piştî çêbûna Hikûmeta 
Herêma Kurdistana îraqê, rejîma Tehranê 
dest bi zêde û xurtkirina givaşên li ser 
hevwelatiyan kir. Ew li ser vê baweriyê ne 
ku bi vê derfet û delîveya ku ji bo birayên 
me di îraqê de pêk hatiye, hêviyên me geş 
bûne û em dixwazin welatê xwe perçe 
perçe bikin. Hevwelatiyên me di dadgehan 
de hukim didin, îşkence dikin, digirin. Bi 
taybet endamên PDK îranê tim armanca 
wan in. Partiya herî kevnar, dîrokî,^ bi nifûs 
û pir alîgirtirîn hêz di Kurdistana îranê de 
ye. 

Hûn tenê Otonomiyê dixwazin, yan 
eva ku Tehranê mafê vê hindê heye ku 
we tawanbar bi parçe parçe kirina 
îranê bike? 

Partiya me daxwaza perçekirina îranê 
nake. Berevajî vê yekê, me tim ji bo mafên 
netewî û demokratîk di çarçoveya îranê de 
xebat kiriye. Niha dirûşma sereke ya me 
"avakirina hikûmetek demokratîk a Federal 
e, ku tê de Kurd û netewên din yên îranê 
xwedî nasnameya netewî a xwe bin. Em 
dixwazin hemû bi hevre bijîn û hikûmetê 
bikin ji bo rêzgirtin ji demokrasî û yasayê. 

Bi lî ser karbûna vê rejîmê, hûn li 
ser vê baweriyê ne ku bikarin bi 
armancên xwe bigihîjin? Hûn 
daxwaza hiloşîna vê rejîmê dikin? 

Em li ^ser vê baweriyê ne, heya ku 
Komara Îslamî li ser desthilatê be, em 
nagihîjin armancên xwe. Ew ne tenê 
netewên îranê bi fermî nas nake, belku 


cehdê bo jinavbirina wan dide. Dixwazin 
her bizavek millî tepeser bikin. Ew bawer in 
ku maneya milletê, îdeolojiya Jslamê jar 
dike. Ew wiha difikirin ku îslam take 
îdeolojiyek e ku hemû însanan li dora hev 
kom dike. Ji bo wan ne girîng e ku Kurd û 
Turk û netewên din hene, girîng ev e ku 
hemû Misilman in. 

Pêwendiyên we bi Kurd û Partiyên 
din yên Kurdistanê çawa ye? Gelo 
armancên hevpar yên we hene? Hûn 
çawa mêzeyî egera çêbûna welatek 
mezin û yekgirtî bi navê Kurdistanê 
dikin? 

Li ser pêşerojê çi nabêjim, partiya me li 
ser niha(hal) diaxive, renge nifşa pêşerojê li 
ser vê yekê biryarê bidin. Niha partiya me 
bawer e gelê Kurd di her parçeyek 
Kurdistanê de ku dijît, bikare bi azadî, 
pêşketin û gihîştin bi mafên demokratîk li 
ser xaka xwe bijît. 

Lê we niha bona bidestveanîna 
armancên xwe, rêya aştiyê hilbijartiye 
û dev ji xebata çekdarî berdaye? 

îro, belê me metoda demokrasiyê 
hilbijartiye. 

Lê Kurdên îranê wek "PJAK"ê 
xebata çekdarî hilbijartine? 

Em li ser vê baweriyê ne ku PJAK'ê tu 
ferq û cudahiyek bi PKK'ê re tune ye, parek 
ji PKK'ê ye û ji aliyê PKK'ê ve tê 
rênimayîkirin. Di warê leşkerî, aborî û siyasî 
de ji PKK'ê xet distîne û tê piştevanîkirin. 

Me bi PJAK'ê re tu peywendiyek nîn e. 

Niha cîhan bi kirîza çekên navikî yên 
rejîmê re berbirû ye, herçend ku heya 
niha nehatiye selmandin ku îran 
Çekên Navikî çê dike, lê bi vî halî jî 
Îsraîl gefa bombebarkirina binkeyên 
etomî yên îranê dike û Amerîka jî 
êrîşa nîzamî bi dûr nizane. Helwesta 
we li hember bombebarankirina 
welatê we çi ye? 

Em li ser vê baweriyê ne ku her terze 
bombebarankirina îranê^ ji i Îsraîl û 
Amerîkayê ve rejîma îranê nahiloşîne. 
Berevajî vê yekê, rejîm dê xelkek zêdetir li 
dora xwe kom bike û dê serkeftina siyasî bi 
wan bombaranan bidest bixe. Xelkê dê li 
dora xwe kom bikin, di halekê de ku welatê 
me avisê pirsên hundirîn yên xwe ye. Ger 
Îsraîl îranê bombebaran bike, wê demê 
rejîma îranê vê yekê dê weke çekek 
teblîxatî(propagendeyî) di nav welatên 
Erebî û Misilman de bikar bîne. Herwiha 
bombebarankirina îranê derb û zirarê ji 
bizava demokrasiyê di hundirê îranê de 
dide. Bi vê sedemê ku bala cîhanê bo aliyê 
pirsek din dikişîne. Êrîşa leşkerî li dijî îranê 
ne di berjewendî û qazancê xelkê îranê de 
ye. 

Pêvajoya îdamkirnê Li îranê Berdewam E 

8 Girtiyên Siyasî Ên Kurd Li Ber Xetera îdamê Ne 



Azad Kurdî 

T evî derkirina biryara 
daliqandinê ji bo Hebîbula 
Letîfî, di roj 13'ê Tebaxa 

2008'an, hejmara girtiyên siyasî û 
ramanê ên Kurd di zîndanên Komara 
Îslamî de ku cezayê neadîlane û 
nerewa yê îdamê ji wan re hatiye 
birrîn, gihîşte 8 kesî. 

Daliqandina Yeqûb Mêhrnehad, 
Rojnamevan û çalakê sivîl yê xelkê 
Belûçistanê di roja 4'ê Tebaxa 2008'an, 
bû sedema pêkhatina nigeraniyeke 
xurt a komeleyên mafên mirovan, partî 
û kesayetiyên siyasî û azadîxwaz ên 
îran û Kurdistanê. Serbarê vê yekê ku 
îdamkirina Yeqûb(28 salî) bû sedema 
kul û kesera neteweyên îranê û 
nerazîbûna komeleyên parêzerên 
mafên mirovan di asta navneteweyî de 
jî, tirs û nigeraniyeke^zaf xiste nav dilê 
azadîxwazên Kurd li îranê ku ev pêla 
nû a îdaman ku rejîma Komara Îslamî 
dest pê kiriye, nebe gefek bo ser jiyana 
girtiyên siyasî ên Kurd, nemaze 8 
Kurdên ku bi îdamê hatine 
mehkûmkirin. 

îdamkirina rojnamevanê Belûç, 
Yeqûb Mêhrnehad, tirsa daliqandina 
van 8 rojnamevan, mamosta û çalakên 
sivîl ên Kurd jî zêde kiriye. 

1. Ednan Hesenpûr, rojnamevan 

2. Hîwa Botîmar, parêzerê jîngehê û 
çalakê sivîl 

3. Ferzad Kemanger, mamostayê 
xwendingehê, çalakê mafê mirovan 

4. Enwer Husên Penahî, mamostayê 
xwendingehê û çalakê sivîl 

5. Erselan Olyayî, mamostayê 
xwendingehê 

6. Ferhad Wekîlî, çalakê sivîl û mafê 
mirovan 

7. Elî Heyderiyan, çalakê sivîl û mafê 
mirovan 

8. Herî dawî jî, Hebîbula Letîfî, 

xwendekarê Kurd ê şaxa Hiqûqê li 
zanîngeha îlamê û akinciyê bajarê Sine 
ku payîza sala borî hatibû girtin, bi 
îdamê hate mehkûmkirin. Biryara han 
roja 13'ê Tebaxa 2008'an, ji parêzerê 
wî re hate ragihandin. 

Letîfî di girtîgehê de bi xurtî hatiye 
îşkencekirin û heyamekê ji ber 
nexweşiyên ku di encama îşkenceyan 
de rastî wî hatibû, di nexweşxaneyeke 
bajarê Sine de hatibû razandin. Letîfî 


çalakekî sivîl û mafê mirovan elku herî 
dawî bi îdamê hatiye mehkûmkrin. 

Di sala borî de heya niha,Ibiryara 
îdamê bi ser dehan çalakên sivîl ên 
Kurd, Belûç û Ereb hatiye sepandin û ji 
bo dehan û sedan nivîskar, 
rojnamevan, çalakên mafên mirovan 
ên neteweyên bindest ên îranê 
cezayên giran ên zîndanê hatiye birrîn. 


Her çiqas kêm jî be, lê nigeranî li dor 
jiyan û çarenivîsa wan girtiyên Kurd ên 
mehkûmbûyî bi îdamê, di asta 
navneteweyî de jî xwe derxist holê. Di 
çend rojên borî de, tenê Yekîtiya 
Ewropayê nigeraniya xwe derheq 
pêvajoya berfireh a binpêkirina mafên 
mirovan li îranê da xuyakirin. Di 
daxuyaniya vê dawiyê a YE'ê de, 
derbarê binpêkirina sîstematîk a mafê 
mirovan li deverên Kurakincî ên 
Kurdistana Rojhilat, rejîma Îslamî a 
desthilatdar hatiye rexnekirin. Yekîtiya 
Ewropayê serbarê xuyakirina 
nigeraniya xwe ji rewşa binpêkirina 
mafên mirovan li Kurdistana îranê, 
daxwaza betalkirina biryara sepandî bi 
ser girtiyên siyasî ên Kurd kir ku bi 
îdamê hatine mehkûmkirin. Tenê 
weşandina daxuyaniyeke wisa ne 
pêwîst e, hewce ye di piratîk de jî YE'ê 
û sazî û komele û heta dewletên 
demokratîk bona şermezarkirin û 
rawestandina vê pêvajoya ^ xurt a 
binpêkirina mafê mirovan di îranê de, 
gavan bavêjin. 


Di halekê de ku siyaseta kuştin, 
girtin, îşkence û îdama xelkê li 
seranserî îranê bi xurtî û sîstematîk 
didome, lê ji ber rojeva dosya Etomî a 
îranê, rewşa xirab a binpêkirina mafê 


mirovan hatiye jibîrkirin, û raya giştî a 
navneteweyî herî zêde li ser 
bernameya Etomî a vê rejîmê disekine 
û bi awayê hewce balê nade pêvajoya 
xurt a binpêkirina mafê mirovan li 
îranê. 

Derbarê vê mijarê de, xemsarî 
bêdengî û bê helwestiyeke jar û lawaz 
di asta navneteweyî de tê dîtin. Girtin, 
îşkence, îdam û kuştina rojane a xelkê 
îranê ji wan re di dereceya çendem de 
ye, lê zext û givaşên herî zêde a 
welatên cîhanê bo ser rejîma Komara 
Îslamî derheq çekên Etomî û zaxkirina 
Uraniyûmê ji aliyê vê rejîmê ve bona 
çêkirina Çekên Etomî ye. Weşandina 
car û bar a daxuyaniyan nikare 
berlêgirtinê ji pêvajoya binpêkirina xurt 
a mafên mirovan li îranê bigire, belkî 
pêdivî bi vê yekê ye ku ew weke 
welatên demokratîk û berevankarên 
demokrasî û mafê mirovan, ji ber 
qazanc û berjewendtyên xwe, tenê li 
ser pirsa Etomî a îranê nesekinin, 
hewce ye bala xwe bidin rewşa 
binpêkirina mafê mirovan li seranserî 
îranê û ji xemsarî û bêdengiyê 
derkevin. 


Ji ber vê yekê, rejîma Komara Îslamî 
bi dilê xwe dest bi girtin, îşkence, 
kuştin û îdamkirina azadîxwaz, çalakên 
sivîl û mafên mirovan û wd... kiriye. 

Çarenivîsa 8 girtiyên siyasî ên Kurd 
yên mehkûmkirî bi îdamê di xeterê de 
ye, heke di asta hundir û navneteweyî 
de bona pêşîgirtin ji vê prosesê gav 
nehên avêtin, tirsa daliqandina van 8 
girtiyane û gellek yên din heye. 















Hejmar 93,15’ê Tebaxa 2008 


SIYASÎ 


Agirî 


Cejna 63’hemîn Salvegera Avabûna PDK Iranê 
Bi Coşeke Germ Û Girseyî Hate Pîrozkirin 



B i armanca pîrozkirin û rêzgirtin ji 
63'hemîn salvegera avabûna PDK 
îranê, êvariya roja înê, 25'ê 
Gelawêja 1387'an a Rojî(15'ê 

Tebaxa 2008), rê û resmeke girse û 
berfireh di binkeya Deftera Siyasî a Partiya 
Demokrat ya Kurdistana îranê hate 
lidarxistin. 

Rê û resm bi xwendina sirûda neteweyî a 
Ey Reqîb ji aliyê Koma Zarokên Kampa 
Azadiyê ve hate vekirin û piştre deqîqeyek 
bêdengî bona rêzgirtin û bibîranîna şehîdên 
rêya azadiya Kurd û Kurdistanê hate 
ragirtin. 

Şahiya 63'hemîn salvegera avabûna PDK 
îranê bi peyama rêzdar Mistefa Hîcrî, 
Sekreterê Giştî yê PDK îranê dest pê kir. 
Birêz Mistefa Hicrî di peyama Deftera Siyasî 
de bal kişandibû ser dem û çawaniya 
avabûna PDK îranê û bi hûrî û berfirehî 
aliyên pêkhatina yekemîn partiya demokrat, 
nûjen û xwedî bernameya siyasî a Kurd di 
Rojhilatê Kurdistanê de şirove kir. 

Piştre bas li ser rewşa niha ya siyasî a 
îran û Kurdistanê kir û li ser hewcehiya 
yekîtî,^ hevxebatî û hevkariya hêzên siyasî 
yên îranê û Kurdistanê tekez kir û 
amadebûna PDK îranê ji bo her hevgirtin, 
hevbendî û hevxebatiyekê di vê derbarê de 
îlan kir. 

Deqa peyama rêzdar Mistefa Hicrî di 
paşkoya taybet a vê hejmara Agirî de 
bixwînin. 

Beşên din ên rê û resma 25'ê Gelawêjê di 
binkeya Deftera Siyasî de bi vî awayî bû: 

- Sirûda "251 Gelawêj" ji aliyê Koma 
Hunermendên Yekîtiya Jinan bi alîkariya 
çend hunermendên muzîkvan ên bajarê 
Koyê hate pêşkêşkirin. 

- Peyama Yekîtiya Jinên Demokrat ên 
Kurdistana îranê ji aliyê Hebîbe Ebdulahî, 
endama Komîteya Rêveberiya Giştî ve hate 


xwendin. 

- Hunermendê Pêşmerge Bêhrûz Lutfî 
bi pêşkêşkirina straneke kurmancî coşek 
germ da şahiyê. 

Peyama Yekîtiya ^ Xwendekarên 
Demokrat ên Kurdistana îranê ji aliyê 
Kerîm Perwîzî, Sekreterê Giştî yê wê 
rêxistinê ve hate xwendin. 

- Zarokên Kampa Azadiyê sirûda "Bijî 
Kurdistan" xwendin û tevî pêşwaziya germ 
a beşdaran rû bi rû bû. 

- Peyama Yekîtiya Ciwanên Demokrat ên 
Kurdistanê ji aliyê Osman Yarî, endamê 
Komîteya Rêveberiya Giştî a wê rêxistinê ve 
hate xwendin. 

Çend stran ji aliyê hunermendên 
dengxweş ve hatin pêşkêşkirin. 

Rê û resma pîrozkirina cejna 63'hemîn 
salvegera avabûna PDK îranê bi govend û 
dîlana beşdaran bi dawî hat. 


Li Bajarên Rojhilatê 
Kurdistanê Cejna 25’ê 
Gelawêjê Bi Berfirehî Hate 
Pîrozkirin 


naghaöa 


Bi boneya 25'ê Gelawêjê, 63'hemîn 
salvegera avabûna PDK îranê, endam û 
alîgirên nepenî ên partiyê li bajar û 
bajarok û gundên Kurdistanê, bi awayekî 
hêja û berfireh çalakiyên teblîxî lidar xistin 
û pêşwazî ji cejna 25'ê Gelawêjê kirin. 

Li bajarên Urmiye, Nexede, Şino, 
Pîranşar, Mehabad, Bokan, Bane, Seqiz, 
Merîwan, Sine, Dêwulan, Ciwanro, 
Kamyaran, Pawe û gellek cih û deverên 
din ên Rojhilatê Kurdistanê, endam û 
alîgirên nepenî ên PDK îranê agirê 25'ê 
Gelawêjê li ser çiya û bilindahiyan hil kirin 
û dirûşm nivîsîn, traktên taybet ên vê 
boneyê hatin belavkirin û wêneyên 
rêberên PDK îranê, Pêşewa Qazî 
Mihemed, Dr. Qasimlo û Dr. Şerefkendî jî 
hatin belavkirin. Çalakiyên han bi awayekî 
berfireh birêve çûn. 

Li bajarê Mehabadê bi nîşana 63 sal 
xebat û têkoşîna PDK îranê di rêya 
azadiyê de, ciwanên netirs û endamên 
nepenî yên partiyê 63 şaxên gulan danîn 
ser gora nemir Pêşewayê Kurd Qazî 
Mihemed, rêberê Şehîd yê partiyê. 

















Agirî 

Cejna 25’ê Gelawêjê, 
Di Navenda 3 A 
Kurdistanê De, 

Bi Coşek Germ Hate 
Pîrozkirin 

R Oja 25'ê 

Gelawêjê(15.08.2008)'an, 
demjimêr 17'ê piştînîvro, li 

Navenda 3 a Kurdistanê, rê û resmeke 
berfireh û girseyî bi beşdariya nêzîk 
hezar kes ji Kadro û Pêşmerge, endam 
û alîgirên Partiya Demokrat û her wiha 
nûnerên aliyên siyasî û kesayetiyên 
welatperwer, bi hinceta 63'hemîn 
salvegera damezrandina PDK îranê 
hate lidarxistin. 

Rê û resm bi xwendina sirûda 
neteweyî a "Ey Reqîb" û deqîqeyek 
bêdengî ji bo canê paqij yê şehîdên 
azadiya Kurdistanê dest pê kir. 

Piştre Mihemedsalih Qadirî, berpirsê 
Navenda 3 ya Kurdistanê, axavtinek 
kurt bi vê hincetê pêşkêş kir û daxwaz 
ji rêzdar Hesen Şerefî, Cîgirê Sekreterê 
Giştî yê PDK îranê kir ku bi vê hinceta 
dîrokî, ji beşdarên rê û resmê re 
biaxive. 

Hesen Şerefî di axavtina xwe de bal 
kişande ser çawaniya damezrandina 
PDK îranê, rola vê partiyê di rêxistina 
xelkê Kurdistanê de bona 
bidestveanîna mafê neteweyî, 
destkevtên Partiya Demokrat di 
temenê xebata wê de û her wiha qala 
nifûza PDK îranê di nava xelkê 
Kurdistan û îranê û di asta 
navneteweyî de kir û bi nûkirina soza 
domandina xebatê heya serkevtinê tevî 
şehîdên Kurdistanê, dawî bi axavtina 
xwe anî. 

Piştre peyamên Melbenda 18 a 
navçeya Xebatê ya Yekîtiya Nîştimanî a 
Kurdistanê, Lêjneya devera Beranetî a 
Partiya Demokrata Kurdistanê, 
Komîteyên Hewlêr û Soran ên rêxsitina 
eşkere a PDK îranê, Yekîtiya Ciwanan, 
Jinan û Xwendekaran Demokrat ên 
hatin pêşkêşkirin. 

Hêjayî gotinê ye ku di navbeyna 
beşên rê û resmê de, çend sirûd, 
helbest, pexşan û stran hatin 
pêşkêşkirin. 

Rê û resm demjimêr 20'ê şevê, bi 
govend û dîlana beşdarên şahiya 
pîrozkirina 63'hemîn salvegera 
avabûna PDKÎ bidawî hat. 


SIYASI 


Hejmar 93,15’ê 


Tebaxa 2008^7 


Bizava Siyasî A Kurd Ji Nêrîna Dîroka 

Siyasî Ve 


Bêhzad Xoşhalî * 

Wergeran ji Farsî/ Omîd Esxeran 


Ş 


oreşa Şêx Seîd di meha Şibatê 
de dest pê bû. Şêx Seîd yek ji 
kesayetiyên olî yên deverê û xelkê 


herêma Gencê bû. Piştî bidesthilat gihîştina 
Mistefa Kemal li Turkiye û qels û lawazbûna 
desthilata Îslamî, Şêx Seîd li dijberî tevî 
Laîsîte û bi armanca berevanîkirina ji ola 
îslamê li dijî hikûmeta nû a Turkiyê serî 
hilda. 

Kiryar: Tevgera Şêx Seîdê Pîran 

Sebeb: Kurdên li bakurê Tukriyê bi 
rêberiya Şêx Seîd 

Biyav: 

A) Dem: 1925 

B) Cih: Başûrê Rojhilatê Turkiyê û 
piraniya deverên Kurdakincî ên wî welatî 

Alav: Xebata çekdarî 

Armanc: 

1- Dijberî tevî sîstema Laîsîte a hikûmeta 
nû ya Turkiyê 

2- Berevanîkirin ji îslamê 

3- Berevanîkirin ji nasname û hebûna 
neteweya Kurd 

Taybetmendiyên bizavê: Bizava han ku di 
meha Şibatê a sala 1925'an dest pê kiribû, 
di heyamek kurt de tev herêmên başûrê 
rojhilat yê Tukiyê bixwe ve girt. Hevdem 
tevî berfirehtirbûna şoreşê û pêkhatina 
dijberiyan di navbera heyeta wezîrên 
Turkiyê, Mistefa Kemal bi neçarî Ismet 
înono, wezîrê Îslamîst yê ji kar derxistî, car 
din anî nava heyeta wezîran. Armanc ji 
vexwendina înono bo Enqere, bas û 
gengeşe li ser bizava Şêx Seîd û hewl ji bo 
tepeserkirina wê di heyamek kurt de bû. 

Balyozxaneya Birîtaniyayê li Turkiyê di 
rapora xwe de bi piştgirêdan bi hin 
belgeyan li Turkiyê dinivîse: "Zirûfên heyî 
nîşan didin ku tevgera Şêx Seîd hin 
herêmên berçav ji Turkiyê xistiye bin 
desthilata xwe û beşek berçav ji hêzên 
leşkerî bona tepeserkirina wê bizavê, bo 
herêmê hatine şandin". 

Çavkaniyên fermî yên Turkiyê dane zanîn 
ku bizava Şêx Seîd beşek ji siyaseta 
Birîtaniyayê ye ji bo livandina Kurdan li dijî 
hikûmeta nû a Turkiyê. 

Di yek ji raporên dewleta Birîtaniyayê de, 
bi îşarekirin bi pêkhatiya kabîneya Turkiyê, 
hatiye: "Endamên Kabînê ji ber ku piranî 
nexwdiyê bîr û baweriyên olî ne, derheq 
tepeserkirina bizava Şêx Seîd, hevdeng û 
hevhizr in". 

Dewleta Birîtaniyayê di yek ji raporên 
xwe de, giringtirîn sedemên pêkhatina 
bizava Şêx Seîd bi awayê jêrîn dide zanîn: 

1- Bizav xwediyê bingehên neteweyî û olî 

V e „ 

2- Idareyên dewletî qirêj û rizyok(gendel) 
in 

3- Kar û barên îdarî ên xelkê bi awayekî 
baş berbi pêşve naçin 

4- Serederî tevî hêzên xwecih nebaş e 



5- Nerazîbûna 

xelkê ji sîstema 
birêveberî 
gihîştiye asta 
xwe ya herî 

bilind. 

6- Xelk ji 
pesendkirina 
yasaya 

"îxanet"ê xeyidî 

ne(Yasaya îxanetê ki 
desthilatihîştina Mistefa Kemal 
pesendkirina, pêkhatî ye ji cezayên tund 
bo kesên ku dixwazin ol tevlî siyasetê 
bikin). 

7- Xwendingehên olî tevî bertengkirinên 
dewletî berbirû ne. 

8- Rêberên olî dikevin ber sivikatî û 
bêhurmetîkirina dewletê 

Di encam de, di roja 16'ê Avrîla 1925'an 
de, hêzên Turkiyê karîn tevgera Şêx Seîd 
tepeser û wî û çend kesên din ji rêberên 
bizavê binçav bikin. Rêberên şoreşê di 
dadgehek leşkerî li Diyarbekirê de bi 
cezayê îdamê hatin mehkûmkirin. Di 
rapora balyozê Birîtaniyayê de hatiye ku bi 
tepeserkirina şoreşa Şêx Seîd, mezintirîn 
kirîza Turkiyê piştî bidesthilatgihîştina 
Mistefa Kemal, dawî pê hat. 

Hukmê lidarvekirina Şêx Seîd û 40 kes ji 
hevalên wî li bervara 28'ê Nîsana 1925'an, 
piştî dadgehîkirinek rûyekî û bê belavkirina 
belgeyên têkildar, hate pejirandin. Her 
wiha destûra girêdana tev binkeyên olî li 
rojhilatê Turkiyê hate pesendkirin. Lê li 
belgeya hejmar 1867'an a birêz Hars ji bo 
rêzdar Oster Çîmbirlîn li Tîrmeha 1925'an, 
bi îşarekirin bi dadgehîkirina Şêx Seîd, 
îşare bi beşek ji axavtinên serokê dadgehê 
jî hatiye kirin ku têde serokê dadgehê, 
armanca Şêx Seîd ji bizavê bi awayekî 
zelal, "avakirina Kurdistana serbixwe" dide 
zanîn. 

Di begleya han de ji zimanê serokê 
dadgehê ve hatiye: " Hin kes ji we ji bo 
berjewendiyên takekesî û hinên din jî ji ber 
girêdayîbûn bi dujminan û tamayîya siyasî 
beşdarî vê bizavê bûne, lê hûn hemû 
xwediyê yek armanc bûn ku ew jî avakirina 
Kurdistana serbixwe bû. Tevgera xwe 
encama çend sal hewldan ji bo 
tevlîhevkirina herêmê bû, lê eva arteşa 
Komara Turkiyê bû ku bizava we bi 
awayekî herî baş kontrol kir. Hikûmeta 
Turkiyê tu çalakiyek siyasî û leşkerî a li dijî 
xwe napejirîne". 

Bizava Şêx Seîd weke piraniya tevgerên 
din ên gelê Kurd, eger çi bi rûçikek olî dest 
pê kir, lê di dawiyê de rûçikek olî - 
neteweyî bixwe ve girt û di encam de li 
niqteya dawiyê de hewla xwe ji bo 
vêdebirina sitema dagirkeran û bizavek olî 
guherî. 















^ Hejmar 93,15’ê Tebaxa 2008 


SIYASÎ 


Agirî 




Şiroveya Peyvên Siyasî 


Berhevkar: Omîd Esxeran 
omid_anbi@yahoo.com 


S iyasetvan û kesayetiyê navdar ê Kurd, Dr. 
Mehmûd Osman, êvariya roja 09.08.2008'an, 
serdana binkeya Deftera Siyasî a PDK îranê kir û ji 

aliyê birêz Mistefa Hicrî, Sekreterê Giştî û endamên Deftera 
Siyasî ya vê partiyê ve bi germî hate pêşwazîkirin. 

Di rûniştina navbera her du aliyan de, rewşa Kurd bi giştî û 
nemaze rewşa Kurd li Başûrê Kurdistanê û her wiha astengên 
ser rêya siyaset û armancên gelê Kurd ketin berbas. 

Di beşeke din a vê hevdîtinê de, rewşa îran û Rojhilatê 
Kurdistanê hate şirovekirin. 


Şandeke “KNC”yê Bi Çend Rojnamevanan 
Re, Seredana PDK îranê Kir 

oja duşem, 11.08.2008'an, şandeke Kongi 
Neteweyî a Kurd li Amerîkaya Bakû 
serokatiya Dr. Kurmanc Gundî, tevî 


rojnamevanan, seredana Deftera Siyasî a PDK Iranê kir û ji 
aliyê şandek ji Partiya Demokrat bi serokatiya Mistefa Hicrî, 
Sekreterê Giştî yê PDK îranê ve bi germî hate pêşwazîkirin. 

Di hevdîtina navbera her du aliyan de, rêzdar Mistefa Hicrî, 
basek siyasî li ser rewşa îranê û Kurdistanê û opozîsyona 
Kurdên îranê kir û bi hûrî û berfirehî aliyên basê ji wan re 
şirove kir. 

Her wiha şanda "KNC"yê, siyaseta rast û rola siyasî û 
neteweyî a PDK îranê bilind nirxand û li ser domandina têkilî û 
hevkariya xwe tevî vê partiyê tekez kir. 


KONSERVATIZM 


onservatîzm ji têgiha "Conserve" û peyva latînî a 
"Conservare" bi wateya parastinê hatiye û di rêzaniyê 
de ji rêbaza miyanerewane û alîgirîkirina tund û tûj e ji 


bîr, hizr û teradsyonên kevin pêk hatiye bi taybet di warê siyasî 
û civakî de û dijberîkirin e tevî her cure guhartinek bingehîn di 
pêkhatiya civakê de. Têgiha han zêdetir li hember radîkalîzmê 
tê bikaranîn, lê konservatîzm tenê ne li dijî radîkalîzm û hizra 
şoreşgerane ye û tevî sosyalîzm û sosyal demokrasî û her bîr û 
hizrekê dijhev e ku daxwaza guhartinê di bingeha civakê de ye. 

Konservator yan jî miyanerew "Conervateur" kesek e ku 
hewlê dide rêzê ji bîr û hizrên olî, siyasî û civakî ên berê bigire 
û wan biparêze û tenê pûte û girîngiyê bide wan bîr û nêrînan 
ku demkî û hewce ne. 

Di rastî de konservatîzm di nava xelkê Birîtaniyayê de 
xwediyê rêz û rûmeteke zaf e û ji bo takekesên wî welatî girîng 
e. Lewra partiya Parêzgarên Birîtaniyayê xwediyê girîngiyek zaf 
e di wî welatî de, çunku xelkê Birîtaniyayê gellek pêbend in li 
ser parastina bîr û baweriyên olî û malbatî. 

Ji nêrîna miyanerewek Birîtaniyayî ve ewên ku dixwazin bi 
tundrewî û hin karên şoreşgerane deb û edetên kevin ji holê 
rakin, di şaşiyê de ne, çunku ew li ser vê baweriyê ne ku deb û 
edetên han li ser bingeha teoriyên bisûd ên bav û kalan hatine 
avakirin. Lewra digel tu yek ji bîr û hizrên bilez ên wan de 
hevhêl nabe. Bi vî awayî divêt çavê me ji tiradîsyon û deb û 
edetên kevin be û rêz û hurmetê ji wan bigirin û vêc û qazanca 
herî zêde ji ezmûn û ceribînên bab û kalan werbigirin. Li 
îirîtaniyayê îdmon Borg, fîlesofê bi nav û deng yê wî welatî 
wekî babê Konservatîzmê tê hesibandin. Fîlesofê han êrîşê dike 
ser tunrewî û rêbaza tundrewane û wê weke dijberê kultura 
giranbiha a berê dizane. Navhatî li ser vê baweriyê ye ku divêt 
em sûd û mifahê ji bab û kalên xwe werbigirin û heke gunartin 
jî hewce bin, divêt digel şekl û şêwaza berê were guncandin. Di 
kar û barê siyasî û civakî û kargêrî de jî hin xelk hene ku li ser 
bîr û hizra bab û kalan pêbend in û rêz û hurmetê ji wan 
digirin, lewra em dikarin wan jî weke Konservator yan 
miyanerew bihesibînin. 

Kesên miyanerew bi giştî xwediyê liv û lebatek navinc in û 
renge hin caran jî şêwazeke nasyonalîstî a tundrewane bixwe 
bigirin. Partiya Parêzgarên Birîtaniyayê weke partiya herî binav 
û deng a miyanerew di cîhanê de tê hesibandin. Hin partiyên 
Rastrew ên din jî hene ku weke miyanerew tên hesibandin, her 
çend ku ew ne xwediyê navek miyanerew in. Hin caran jî 
miyanerew ji bo wan partiyan tê bikaranîn ku daxwaza vê 
çendê dikin ku rewşa berê were vegerandin. Zirûfan han hin 
caran ji bo partiyên Çepgir û tunrew jî tê bikaranîn. Bo mînak li 
doma hevrikanêya hundirîn a nava Partiya Komonîst ya 
Soviyetê de berî hilweşîna wî welatî, hin girûpên ku li dijî 
Gorpaçof bûn, daxwaza vegerîn bo siyaseta miyanerewane a 
berê dikirin, lewra girûpên han weke miyanerewe hatin nasîn. 

Çavkanî: 

(Ferhengî Ramiyarî Nîga) Azad Weledbegî 

(Danêşnamêyê Siyasî) "Politicial Dictionary" 

Daryûş Aşorî 


Hevdîtina Dr. Mehmûd Osman 
Tevî Deftera Siyasî A PDK îranê 















Pîroz Be Cejna Gelawêja Kurdan 

15'ê Tebaxa îsal, 63 sal bi ser avabûna PDK îranê derbas dibe. Di 15'ê Tebaxa sala 1945'an, bo 
cara yekemîn di dîroka siyasî a xwe de, kurd bûn xwedî partiyeke bi armancên neteweyî, nûjen, 
demokrat û dîsplîndar. Di 63 sal xebat û berxwedana azadîxwaziya vê partiyê de, gellek 
destkevtên mezin û dîrokî hatine tomarkirin û partiyê pirr evraz û nişîv jî dîtine, lê di tu serkevtin û 
têkçûnan de, rê û rêbaza demokrat û neteweyî a vê partiya berpirsiyar ji bo rizgariya gelê Kurd 
nesekiniye û xebat û têkoşîna wê partiyê her dom kiriye û dike. Em bi rûmet û şanazî ve 63'hemîn 
salvegera avabûna PDK îranê bibîr tînin û pîrozbahiyên xwe ên germ û gurr pêşkêşî gelê Kurd li 
Rojhilatê Kurdistanê, endam, alîgir û dostên vê partiyê dikin. 

Desteya Weşana Agirî 15'ê Tebaxa 2008 



Paşkoya Taybet Bi Boneya 25’ê Gelawêjê, 63’hemîn Salvegera Avabûna PDK îranê 


Hejmar: 93 


Peyama Rêzdar Mistefa Hicrî, Sekreterê Giştî Yê PDK’ê, Bi Henceta 
25’ê Gelawêjê, 63’hemîn Salvegera Avabûna Partiyê Ve 




Şehîdan û girtiyên berxweder ên 
siyasî! 

Endam û alîgirên Partiya 
Demokrata Kurdistanê! 

Pêşmergeyên çavnetirs û qehreman 
ên gel û partiyê! 

îro 25'ê Gelawêja 1387'an a Rojî (15'ê 
Tebaxa 2008), Partiya Demokrata 
Kurdistanê, partiya berdil û hezkiriya 
civatên xelkê Kurdistanê, partiya Pêşewa 
Qazî Mihemed, Dr. Ebdulrehman Qasimlo 
û Dr. Sadiq Şerefkendî, partiya Şehîdên 
birûmet ên neteweya me û partiya 
hezaran xebatkarên rêya azadî û 
demokrasiyê, bi rûmet û şanazî ve 
63'hemîn xetîr (mom)a temenê xwe hil 
dike û her weke berê, piştrast û erxayîn bi 
alîkariya bêbin û berdewam a xelkê 
azadîxwaz yê Kurdistanê û xebata 
şoreşşvanî û bêrawestiyan a endam û 
alîgirên têkoşer ên partiya me, ji bo 
bidestxistina armancên neteweyî û 
demokratîk ên gelê Kurd di Rojhilatê 
Kurdistanê de, gavên xurt û qahîm davêje. 

63 sala berî niha, di bin tîrêja 
rênîşaniyên Pêşewa Qazî Mihemed û 
piştgiriya civatên xelkê Kurdistanê di 25'ê 
Gelawêja 1324'an a Rojî (15'ê Tebaxa 
1945)de, PDK li ser bingehên rêxistinî ên 
Komeleya Vejiyana Kurd (J-K) hate 
avakirin. Damezrandina PDK îranê di wê 
rewşa aloz û hestyar de, bersîveke jêhatî û 
zanistî ji bo guhartinên kûr ên civaka 
Kurdistanê bû û nîşaneyeke ron û zelal a 
wê rastiyê bû ku ne tenê neteweya Kurd di 
Rojhilatê Kurdistanê de, xwediyê hişyariya 
siyasî û netewî ye, belku xwediyê vîn û 
îradeyeke qahîm û bihêz e jî, heta di bin 
dîsplîna organîzasyoneke xurt a siyasî de, 
bi kiryar û pratîk bi armanca bidestveanîna 
maf û azadiyên gel yên binpêkirî bihê qad 

“ÎRAN Û DEVERA 
ROJHÎLATA NAVÎN Ll 
HEMBER DERWAZEYA 
GUHARTlNÊN GlRÎNG Û 
ÇARENlVÎSSAZ DE NE” 


û çepera xebat û berxwedana siyasî. 

PDK îranê, take partiya Kurdistanî ye ku 
di serdemê nemana siya stem, zordarî û 
çewisandinê bi ser beşek ji axa welatê me 
de, hate avakirin û armanc ji 
damezrandina wê partiya demokrat, 
bidestveairtina desthilata siyasî li 
Kurdistanê û çespandina mafên neteweyî 
û demokratîk ên gelê Kurd di çarçoveya 
sîstemeke siyasî a nûjen û hemdem de bû. 
Lewra piştî 6 mehan ji avabûna Partiya 
Demokrat a Kurdistanê, li ser tîrêja 
rênîşaniyên avaker ên Pêşewa Qazî 
Mihemed, yekemîn Komara Kurd, hate 
avakirin û ew komara demokratîk bû 
rûgeha hêvî û xweziyên civatên xelkê 
Kurdistanê û bûye mînak û sembola 
serbestî û rizgariyê ji hemû parçeyên 
Kurdistanê re. 

PDK îranê di doma 63 sala temenê tejî 
rûmet û şanazî ê xwe de, tevî du sîstemên 
paşverû ên desthilatdar li îranê, rejîmên 
Paşatiyê û Komara Îslamî, bêrawestiyan 
xebat û berxwedan kiriye û di vê rêyê de 
hezaran keç û xortên xebatkar ên xwe 
pêşkêşî baregeha azadiyê kiriye û li 
hember de, hezaran rûpelên zêrîn û rengîn 
di dîroka tejî rûmet û serbilindî a xwe de 
tomar kiriye, lewra bi heybet û serfirazî ve, 
niha jî li ser piyan sekinî ye û têkoşîna 
azadiyê dimeşîne. 


Partiya me yek ji wan partiyên sereke 
bûye ku roleke berbiçav di hiloşandina 
rejîma Paşatiyê de lîstiye, heta ji wê rêyê 
ve, bikaribe hemû maf û azadiyên gelê 
Kurdistanê misoger bike, bidest bixe. Lê 
mixabin! bi sedema nakokî û dijhevî û 
nebûna yekîtiya siyasî di navbera hêzên 
demokrat û pêşverûxwaz ên îranê de, 
komek Melayên bîrtesk û serhişk, bi 
mifahwergirtin ji wê rewşa bê ser û ber a 
siyasî, dest bi ser berhema xebata civatên 
xelkê îran û Kurdistanê de girtin û bi vî 
awayî di heyamê sê dehsalên borî de, 

“PDK ÎRANÊ RÊZ Û 
HURMETÊ LÎ XEBATA JÎN, 
XWENDEKAR, KEDKAR Û 
MAMOSTAYAN KU Di REFA 
HERÎ PÊŞÊ A XEBAT Û 
BERXWEDAN TEVÎ REJÎMA 
AZADÎKUJ A KOMARA 
ÎSLAMÎ A ÎRANÊ DE NE, 
DÎGiRE Û XEBATA WAN TEX 
Û ÇÎNÊN CÎVAKA 
KURDÎSTANÊ BÎ XEBATEKE 
REWA Û BERHEQ DÎZANE Û 
Bi HEMÛ HÊZ Û ŞiYANA 
XWE PiŞTEVANiYÊ JÎ WAN 
DÎKE” 








Agirî 93- Paşkoya Taybet 


m 


desthilateke reş û kevneperestane bi ser 
îranê û Kurdistanê sepandin. Desthilatek 
ku heke em nebêjin di şekl û awayê xwe 
de bêmînak e, aliyê kêm em dikarin 
bibêjin, yek ji sîstemên siyasî ên herî 
bênimûne û hovane ye ku heta niha dîroka 
mirovahiyê ceribandiye. 

Hevalên hêja! 

Her çiqas Komara Îslamî a îranê, hemû 
awa û metodên serkut û qirkirinê li ser 
gelê Kurd û tev gelên din ên îranê 
ceribandiye, lê ewa cihê hêviya xebatkarên 
siyasî ye, eva ye ku ew rejîma azadîkuj, 
serbarê wê hemû tund û tûjî û serkut û 
çewisandinê, nekariye ruhiye û morala 
berxwedan û şoreşê di nav dil û hundirê 
neteweyên îranê de ji nav bibe û bikuje. 
Di wê xebat û berxwedana tejî rûmet û 
serbilindî de, gelê Kurd bi dirêjahiya sê 
dehsalên derbasbûyî di refa pêşîn a xebatê 
de bûye û bêrawestan têkoşîn meşandiye. 

Ew berxwedana neteweya me, dibe 
sedema rûmet û şanaziya me bi keç û 
xortên çavnetirs ên gelê me û her ew 
xebat û berxwedane ye ku PDJ< weke 
pêşeng û serkêşê tevgera Kurd di îranê de 
hay dide, heta şiyan û karîna xwe bona 
rizgariya gelê me di bin barê giran ê zilm û 
stema neteweyî û dabînkirina hemû maf û 
azadiyên gelê me yê bindest derbixe holê. 

Hevalên birêz! 

Niha jî kirîz û qeyraneke kûr a siyasî, 
aborî û cjvakî rastî rejîma kevneperest a 
Komara Îslamî a îranê hatiye û gelên 
îranê û tev çîn û texên wê civakê bi destê 
wê rejîmê dinalin, bêzar in. Niha Jin, 
Xwendekar, Kedkar û Mamosta di refa herî 
pêş a xebat û berxwedan tevî rejîma 
azadîkuj a Komara Îslamî a îranê de ne. 
Lewra erk û wezîfeya hemû hêzên siyasî û 
demokrat ên îranê ye ku ji wê xebata 

“HEWCE YE HEMÛ HÊZÊN 
DEMOKRAT Û 
PÊŞKETlNXWAZ ÊN 
ÎRANÊ Û KURDlSTANÊ, 
SEH Bl BERPIRSIYARIY^ 
DÎROKÎ ÛMIROVÎAXWE 
BÎKlN Û TEV HÊZ Û 
KARÎNÊN XWE JÎ BO 
GlHÎŞTÎN BÎ 

PlLATFORMEKE HEVBEŞ 
BÎKAR BÎNlN KU TÊ DE 
HlM DEMOKRASÎ Û 
MAFÊN HEVWELATÎBÛNÊ 
BÎ fermî BÊNE NASKlRlN 
Û HIM jî BAL Bl 

parvekIrIna 
desthIlatê Dl forma 
rêveberIya 

FEDERALÎSTÎ BÊ DAYÎN” 



“Jl BO MlFAHSTANDiN Jl 
BÛYER Û GUHARTINÊN 
PÊŞEROJÊ TENÊ ZAMiN Û 
GARANTlYEK HEYE, EW 
JÎ YEKÎTÎ Û HEVGlRTlNA 
XURT Û QAHÎM A SlYASÎ 
Ll SER BlNGEHA Bl FERMÎ 
NASKiRiNA MAFÊN TEV 
NETEWEYÊN PÊKÎNER ÊN 
ÎRANÊ Û CiHGlRBÛNA 
MAFÊN GlŞT TEX Û 
QATÊN CiVAKÊ YE” 


dilêrane piştgiriyê bikin û dengê xwe bixin 
kêleka wan dengên azadîxwazane. PDK 
îranê, xebata wan tex û çînên civaka 
Kurdistanê bi xebateke rewa û berheq 
dizane û bi hemû hêz û şiyana xwe 
piştevaniyê ji wan dike. 

Hevwelatiyên delal! 

Siyaseta maytêkirina rejîma Komara 
Îslamî di nav kar û barên welatên herêmê, 
ji berê bêtir xurt û zêde bûye û terorîzma 
dewletî ê bûye yek ji taybetmendiyên 
cudanekirî ên wê rejîmê û hewl û cehda 
karbidestên rejîmê ji bo bidestxistina 
çekên komkuj û yek ji wan çekên Etomî, 
her dom dike. Derçûna 3 biryarnameyên 
dorpêçan ji aliyê Konseya Ewlekarî a 
Rêxistina Neteweyên Yekbûyî ve jî nekarî 
ye wê rejîmê ji siyaseta zêdexwazî û 
cewher û kakila radîkalîzma îslamê 
poşman bike. 

Bi berçavgirtina ew kirîzên hundirîn, 
herêmî û navneteweyî ên ku Komara 
Îslamî tê ketiye, hemû karnas û pisporên 
siyasî li ser wê baweriyê ne ku îran û 
devera Rojhilata Navîn li hember 
derwazeya guhartinên girîng û çarenivîssaz 
de ne. Lewra careke din ji vê tirîbûnê ve 
ez dubare dikim û dibêjim ku hewce ye 
hemû hêzên demokrat û pêşketinxwaz ên 
îranê û Kurdistanê, seh bi berpirsiyariya 
dîrokî û mirovî a xwe bikin û tev hêz û 
karîna xwe ji bo gihîştin bi pilatformeke 
hevbeş bikar bînin ku tê de him demokrasî 
û mafên hevwelatîbûnê bi fermî bêne 
naskirin û him jî bal bi parvekirina 
desthilatê di forma rêveberiya federalîstî 
bê dayîn, heta ku mafên gişt gelên bindest 
ên îranê bihên dabînkirin. Ji bo 
mifahstandin ji bûyer û guhartinên 
pêşerojê tenê zamin û garantiyek heye, 
ew jî yekîtî û hevgirtina xurt û qahîm a 
siyasî li ser bingeha bi fermî naskirina 
mafên tev neteweyên pêkîner ên îranê û 
cihgirbûna mafên gişt tex û qatên civakê 
ye. 


Di vê derbarê de, PDK Iranê hest bi 
berpirsiyariyeke tewaw dike û ji bo her 
cure hevxebatî û hevhelwestiyeke siyasî û 
rastbînane amade ye û jê re hewlê dide û 
her destek alîkariyê di vê derheqê de bi 
germî digivişîne. 


Di dawiyê de, li ser navê tim endamên 
rêberî, Kadro û Pêşmerge, endam û 
alîgirên Partiya Demokrat a Kurdistanê ve, 
63'hemîn salvegera avabûna partiya me ya 
xebatkar pîroz dikim û hêvîdar im di 
pêşerojê de jî, partiya Şehîdên serbilind, 
weke herdem, partiya cihê hitbar û 
baweriya civatên xelkê Kurdistanê be. 


Silav li 25'ê Gelawêja 24'ê, salroja 
avabûna PDK îranê! 

Silav li malbatên serbilind û 
birûmet ên Şehîdan û girtiyên siyasî û 
ramanê! 

Silav li kêmendamên şoreşê, 
Şehîdên zindî ên xebatê! 

Silav li xelkê Kurdistanê, 
piştevanên herdemî ên Partiya 
Demokrat! 

Mirin û neman ji bo Komara Îslamî, 
dijminê azadî û mafên gelan! 

Dr. Xosro Ebdulahî: 

DR. QASlMLOYÊ NEMlR HÎMDAR Û PÊŞENGÊ 
NAVNETEWEYÎKlRÎNA PÎRSA KURD BÛ 

wendevanên hêja yên 
Agîrî, em /isere berê 25'ê 
Geîawêj, 63'hemîn saîvegera 

avabûna PDK îranê ne, Partiya 
Demokrat di heyamê xebat û 
tekoşîna xwe ya azadîxwazî de tûşî 
geîîek evraz û nişîvan bûye, bedei û 
goriyên zafdane, çendîn sermaye, 
semboi û karîzmayên netewî wekî 
Qazî Mihemed, Dr. Qasimio û Dr. 

Şerefkendî ji dest dane, /ê bîr û hizr 
û ramanên wan tim çirayê rê û 
rêbaza vê partiyê bûye. Herwiha 
geiiek destkevt jî bidest xistine û 
roiek girîng di navneteweyîkirina 
pirsa Kurd de iîstiye. Liser vê 
mijarê, me çend pirs raberî ji 
berpirsiyarê pêwendiyên 
navneteweyîyên vêpartiyê, birêz 
Dr. Xosro Ebduiahî kirin û wî jî bi vî 
awayî bersiv dan: 

Dr. Xosro, bi ii berçavgirtina vê 
çendê ku heyamekî zafe hûn /i 
rêberiya PDK îranê û her wiha 
berpirsiyarê pêwendiyên 
navneteweyîyên vê partiyê jîne, bi 
raya we PDK îranê çiroi û 
bandorek di navneteweyîkirina 
pirsa Kurd de hebûye û heya çiqas 
di vê derheqê de serkeftî bûye? 

Hevpeyvîn: Se/îm Zencîrî 

Partiya Demokrata Kurdistana îranê, 
bi hatina nemir Dr. Qasimlo û di bin 
rêveberiya wî de, girîngiyeke taybetî da 
pirsa pêwendiyên navneteweyî. Ji bo vê 
yekê, Dr. Qasimlo, bi liberçavgirtina 
realîteyên heyî, çi di sewiya navçeyî û çi 
di sewiya navneteweyî de be, pirsa Kurd 
li ser esasê hinek pîvan û prensîp 
pêşberî partiyên siyasî, rêxistinên 

_ ♦ 

“PDK ÎRANÊ 

DERÎYÊ 
ENTERNASlYO 
NALA 

SOSYALÎST JÎ 
BO HÊZÊN DÎN 
YÊN KURD 
VEKÎR” 



parastina mafên mirovî, dezgehên 
çapemeniyê, sazî û binkeyên dewletî û 
navneteweyî û civat û komeleyên çandî 
û ronakbîrî kir. Ew pîvan û prensîp 
evana bûn: exlaqê siyasî, rastgotin, 
demokrasîxwazî, wekheviya jin û mêran, 
parastina mafên mirovî, dadperweriya 
civakî, mafê çarenivîs a gelan, aştîxwazî, 
dijî tundûtûjbûn û çareserkirina kêşe û 
pirsgirêkan ji riya aştî û diyalogê ve. Di 
vî karî de, Dr. Qasimloyê nemir tevgera 
gelê Kurd wekî tevgereke neteweyî- 
demokratîk û wek ya gelekî xwedî çand 
dîrok û wek faktorekî serbixwe û bi 
aybetî wek hêmanekî bingehîn yê 
demokrasîxwaziyê û demokratîzekirina 
deverê û bi taybetî welatên ku Kurd tê 
de dijîn, da nasandin û di pratîkê de jî 
ew pîvan û prensîp (çi di warê hundirî û 
pêwendî digel hêzên opozîsyonê û çi di 
warê hemberbûn digel hêzên rejîma 
îranê de be), parast û bi kar anî. Her ji 
ber van yekane bû ku deriyê gellek cih û 
dezgehan di sewiya navneteweyî de ji 
Kurdan ra hatin vekirin. Wek nimûne: 
Çendîn rêxistinên navneteweyî yên 
mirovhez û însanî berê xwe dane çiya û 
dol û bajar û gundên Kurdistanê û di 
warên cur bi cur de û bi salan alîkariya 
tevgera Kurdan kirin û îro jî her yek ji 
wan mirovana bûne sefîrekî wefadar ji 
bo kêşe û pirsa Kurd ya meşrû û 
adilane. 

Bi giştî îro beşekî girîng ji rêxistin û 


dezgehên navneteweyî, êdî tevgera gelê 
Kurd tevgereke xwedan bandor di 
guhartinên navçeyî bi taybetî di warên 
demokratîzekirin, aştî û seqamgîriyeke 
domdar ya siyasî de dibînin û êdî dizanin 
ku bê çareserkirina pirsa Kurd bi 
awayekî demokratîk û însanî, di 
Rojhilata Navîn de behsa rewşeke 
aştiyane û seqamgîriya siyasî dê 
behseke bê naverok be. Bi awayekî din, 
Kurd îro di dinyayê de wekî faktorekî 
xwedan tesîr û amilekî şûndêner û 
pozetîf di navçeya Rojhilata Navîn de tê 
hejmartin. Di vî warî de rola Partiya 
Demokrata Kurdistana îranê û bi taybetî 


“PIRSA KURD 
ANGO PtRSA 
NETEWEYEKÎ 35 
TA 40 MÎLYON 
ÎNSANÎ, Çl DÎJMÎN 
BÎXWAZE Çî 
NEXWAZE, ÊDÎ JÎ 
KÊŞEYA 

NAVXWEYÎBÛNÊ 

DERKETÎYE” 

Dr. Qasimloyê zana wekî hîmdar û 
pêşeng divêt nehête jibîrkirin. Bo 
nimûne: ji bîr nekin ku ewa PDK îranê 
bû ku deriyê Enternasiyonala 
Sosyalîst(wek rêxistineke navneteweyî) 
ji bo hêzên din yên Kurd vekir. 

Ji bo navneteweyîkirina pirsa 
Kurd di qonaxa îro a cîhanê de, 
divêt partiya Demokrat çi rê û 
mekanîzmekê bide ber xwe? 

Partiya Demokrata Kurdistana îranê 
divêt her li ser wan pîvan û prensîpên ku 
min di bersiva xala yekemîn de behs kir, 
xebatê bidomîne û di çarçoveya wan 
pîvan û prensîpan de berjewendiya gelê 
Kurd biparêze. Ji ber ku di wê çarçoveyê 
de pirsa Kurd êdî tenê pirsa gelê Kurd 


“KURD ÎRO DÎ 
DÎNYAYÊ DE WEKÎ 
FAKTOREKÎ 
XWEDAN TESÎR Û 
AMÎLEKÎ 
ŞÛNDÊNERÛ 
POZETÎF Di 
NAVÇEYA 
RO JHiLATA NAVÎN 
DE TÊ HEJMARTÎN” 


namîne, belkî dibe 
pirsa hemû mirovên 
demokrat û hemû 
rêxistin û dezgehên 
piştgirê azadî, 

demokrasî û aştiyê. 
Diyar e ku ji bo vê 
yekê, xebateke 

berdewam û sîstematîk 
pêwîst e û di vî warî de 
wezîfeyeke giran 
dikeve stûyê hêzên 
pêşeng yên wekî 
partiya me. 


Bi baldan bi vê 
yekê ku dagirkerên 
Kurdistanê tim di 
cehda wê çendê de 
bûne ku pirsa Kurd 
wekî pirsek 

navxweyî û di 
çarçoveyek berteng 
de nîşan bidin, bi 
raya we PDK îranê 
çawa dikare ji ew 
rewş û zirûfa heyîn 
di Rojhilata Navîn 
de bona 

binavneteweyîkirina pirsa Kurd sûd 
û qazancê bistîne? 

Bi liberçavgirtina guhartinên ku di van 
20 salên dawîn di cîhanê de pêk hatine, 
pirsa Kurd ango pirsa neteweyekî 35 ta 
40 milyon însanî, çi dijmin bixwaze çi 
nexwaze, êdî ji kêşeya navxweyîbûnê 
derketiye û roj bi roj jî ber bi geşbûn û 
leyîstina roleke girîng di hevkêşe û 
muadjlatên navçeyê de diçe. 

Di îraqê de Kurd rola yekemîn ji bo 
demokratîzekirina vî welatî dilîzin. Di 
îranê de, him Kurd xwedan roleke esasî 
ya xebata ji bo azadî û demokrasiyê ne 
û him jî hest û hisa neteweyî ya 
neteweyên din yên bindest di geşbûn û 
bilindbûnê de ye. Di Turkiyê û Sûriyê de 
jî tevgera gelê Kurd berdewam e û ji bo 
azadiyê xebateke girîng tê kirin. Bi giştî 
îro dewr dewra rizgariya neteweyên 
bindest e. Dewletên ku Kurdistan di nav 
xwe de parçe kirin, yan dê mafên 
neteweyî û însanî yên Kurdan di 
sîstemeke Plûral û Federal de bi fermî 
binasin, yan dê ber bi parçe parçe bûnê 
biçin. Ev yeka bi taybetî ji bo îranê ku 
welatekî pirneteweyî(multinational)ye, 
pêwîstiyeke acil û çaresaz e. Bi dîtina 
min, ew sîstema ku di îraqê de pêk 
hatiye, nimûneyeke baş e ji bo 
çareserkirina pirsa neteweyî. Ji bo ku 
Kurd bikaribin bi başî ji firsend û mercên 
pêkhatî di cîhan û navçeya Rojhilata 
Navîn de îstifade bikin, pêwîstî bi danîna 
stratejîkiyeke hevbeş û herwiha jî 
hevkarî û hevxebatiyeke berpirsiyarane li 
ser esasê parastina berjewendiyên 


“RÊXtSTÎN Û 
DEZGEHÊN 
NAVNETEWEYÎ 
DtZANtN KU BÊ 
ÇARESERKtRÎNA 
PtRSA KURD Bl 
AWAYEKÎ 
DEMOKRATÎK Û 
ÎNSANÎ, Dt 

rojhIlata navîn 

DE BEHSA 
REWŞEKE 
AŞTlYANE Û 
SEQAMGÎRlYA 
StYASÎ DÊ 
BEHSEKE BÊ 
NAVEROK BE” 


neteweyî yên gelê Kurd heye. Bê ku di 
kar û barên hundirî yên hev û din de 
dexaletê bikin. Her wiha bi taybetî di 
îranê de, hewceyî bi hevkarî û 
hevxebatiyê digel hêzên demokrat û 
pêşverû, bi taybetî yên gelên bindest, 
heye. 

Di vî warî de, Partiya Demokrata 
Kurdistana îranê, bi avakirina Kongira 
Neteweyên îranê, ji bo îraneke 
Demokratîk û Federal, gavên baş 
avêtine. Lê divêt, di vî warî de wekî 
hêzeke pêşeng gavên hêj xurtir bavêje. 


“ÎRO BEŞEKÎ GlRÎNG Jl 
RÊXiSTlN Û DEZGEHÊN 
NAVNETEWEYÎ, ÊDÎ 
TEVGERA GELÊ KURD 
TEVGEREKE XWEDAN 
BANDOR Di 

GUHARTiNÊN NAVÇEYÎ 
Bi TAYBETÎ Di WARÊN 
DEMOKRATÎZEKiRiN, 
AŞTÎÛ 

SEQAMGÎRiYEKE 
DOMDAR YA SiYASÎ DE 
DÎBÎNiN” 

CIVAK Û JÎN 


Idamkirin, Kuştina Vênî Ji Aliyê Dewletê Ye 



Hemîd Muxtarî 

D i cîhana îro û di sedsala bîst û 
yekan de, mirovahî tenê ne goriyê 
hejarî û xizanî û nexweşiyan û wd... 

ye, belku ji aliyê dewletên dîktator ve jî 
mirov bi cezayê îdamê tên mehkûmkirin û 
tên daliqandin û ji mafê domandina jiyanê 
bêpar dibin. 

Cezayê îdamê, diyariyek e ku ji serdemê 
hovîtiye ve bi cî maye û herdem ji aliyê 
hukûmetên nedemokratîk ve weke yek ji 
metodên sereke bona tepeserkirin û 
bêdengkirina mirovên azadîxwaz û nerazî ji 
sîstema desthilatdar tê bikaranîn. 

îran yek ji wan welatan tê hesibandin ku 
di birêvebirina kiryara han a hovane de, 
piştî welatê Çînê di pileya duyem de cî 
girtiye. 

Rejîma îranê tenê di roja yekşem, 
27.07.2008'an, de di kiryareke hov û bê 
mînak de, 29 kes ji xelkê îranê bi buxtana 
qaçaxa madeyên sirker, têkdana civakê û 
kuştinê, daliqand. Di halekê de ku sûçê 
wan ne ew bû. Tawana wan beşdarî di 
meşeke nerazîbûnê ya aştîxwazane bû ku ji 
bo pişikkirina Benzînê hatibû lidarxistin. 

Desthilatdarên rejîma îranê bi anîna 
pasavên weke jiyana kesên sûçbar bê biha 
ye û bona pêşîgirtin ji gorîbûna kesên din, 
divêt kesên tawanbar ji nav herin yan 
cezakirina xelkê û tirsandina wan ji 
cezakirinê, pêşî ji dubarekirina çewtî û 
şaşîyê digire, lewra xelkê îdam dikin. Ew 
herwiha cezakirina kesên tawanbar, weke 
baştirîn rê ji bo perwerdekirina xelkê bona 
rêzgirtin ji yasayê dizanin. 

Lê di rastî de rejîma îranê bi îdamkirina 
xelkê, merem û armancên taybet bi xwe 
hene. Berevajî pasavên rejîma îranê ku 
dibêje: Daliqandina sûçbaran, pêşî ji 
ducarbûna tawanê digire, divêt em bibêjin 
ku daliqandin ne tenê pêşî ji vê yekê 
nagire, belku gellek xisarên din ên civakî jî 
tevî xwe tîne. 

Bo mînak: Dema ku kesek ji malbatekê 
dimire, bê şik dê li ser wê malbatê 
bandorên girîng hebe û ger kesê/a mirî 
serpereştê malbatê be, dê kirîz û xesarên 
civakî weke zarok û jinên xiyevanî û gellek 
xesarên din rastî civaka me bike. Erê gelo 
ew yeka jî nabe sebebê pêkhatina çend 
pirsgirêk û tawanên din? 

Ji aliyek din ve çima dewletên dîktator bi 
destê xwe sermayeyên welatê xwe ji nav 
dibin? Em hemû baş dizanin ku heya 
zarokek digihîje temenê ciwaniyê, bi dehan 
milyon tûmen jêre tê serfkirin da ku bikare 
bê nava civakê û weke kesek çalak ji bo 
pêşvebirina civakê xizmetê bike. Welatên 
bijartexwaz ên weke Kanadayê wê yekê bi 
başî fahm dikin û hêz û şiyanên cîhana 
sêyem bê tu nirxekê zêdeyî civaka xwe a 
çalak dike. Ji bo kesên tawanbar bi cezayî 
îdamê, dikaribe cezayê zîdana heta hetayî 
bê diyarîkirin û ji hêz û şiyana wan bona 


encamdana karên cur bi cur mifah were 
standin. 

Lê di rastî de dezçjeha Dad a rejîma 
Komara Îslamî ya Iranê weke hemû 
welatên din yên dîktator bona birêvebirina 
dadperwerî û yasayê nehatiye 
damezirandin, belku ji bo tepeserkirina her 
cure deng û nerazîbûnekê ji aliyê xelkê ve 
ava bûye û metodên weke îşkence, 
zîdanîkirin, daliqandin û... tenê û tenê bona 
mana rejîma Komara Îslamî a îranê bikar 
tîne. Mîrov dema ku dibîne rejîma 
îranê kesên weke Yeqûb Mîrnehad, 
tenê bî vê tawanê ku karê 
rojnamevaniyê kiriye û di malpera 


taybet a xwe de bi nivîsîna mijaran, 
rexne ji desthilatdarên rejîma îranê 
girtiye, didaliqîne, tê digihîje ku ger 
kesek tiştekê li dijî wan bibêje yan 
rexneyekê ji wan bigire, cezayî wî/wê 
mirin e. 

Betalkirina cezayê îdamê, kiryareke exlaqî 
ye û di^bin desthilata sîstemeke weke 
Komara Îslamî de ku qet pêbend bi 
dadperwerî û wekheviyê nîne, gellek 
zehmet e ku rêz ji canê mirovan bê girtin û 
ji bo betalkirina biryarên han yên hovane 
tenê rêyek li pêş me ye, ew jî neman û 
hilweşandina rejîma Komara Îslamî a îranê 
ye. 


Komara Islamî Çalakekî Sivîl Yê Belûç Idam Kir 


Komeleya Çalakê Mafê Mirovan di 
îranê de, diyar kir roja 4'ê Tebaxa 
2008'an, Yeqûb Mêhrnehad, 
rojnamevan û serokê Komeleya 
"Ciwanên Dengê Dadperweriyê", di 
girtîgeha navendî a bajarê Zahidanê 



de hate daliqandin. 

Yeqûb Mêhrnehad ku bihara sala borî hatibû girtin 
û pêvajoya dadgehîkirina wî bi awayekî neron derbaz 
dibû, di encam de, zivistana sala derbazbûyî ji aliyê 
dadgeha Zahidanê ve bi îdamê hatibû mehkûmkirin. 

Komeleya ku wî berpirsiyariya wê dikir, ji ciwan û 
xwendekarên parêzgeha Sîstan û Belûçistanê pêk 
hatibû û ji bo pêşdebirina perwerde û çanda xelkê vê 
parêzgehê û alîkarîkirin bi xelkê xizan û belengaz û 
destkurt dixebitî. 

Serbarê vê yekê ku hikûmeta îranê xwediyê pileya 
duyem a îdaman di cîhanê de ye, lê daliqandina 
Yeqûb Mêhrnehad, wekî rojnamevan û xebatkarekî 
sivîl ku berê jî Efûya Navneteweyî û hejmarek 
rêxistinên çeleng ên parêzerên mafê mirovan, 
daxwaza betalkirina biryara îdamkirina wî kiribûn, 
bêguman peyamek bixof û mergîner ji bo çalakên din 
ên sivîl, bi taybet mehkûmên bi îdamê wekî: Ednan 
Hesenpûr, Hîwa Botîmar, Ferzad Kemanger, Ednan 
Husênpenahî û wd.. dibe. 

Zeyneb Bayezîdî Bi 4 Sal Cezayê Zîndanê Hate 
Mehkûmkirin 

R êxistina Parastina Mafê Mirovan li 
Kurdistanê da zanîn ku roja 09.08.2008'an, 
dema ku malbata Zeyneb Bayezîdî bona 

agadarbûn li ser rewşa keça xwe seredana 
Dadgeha Şoreşa bajarê Mehabadê dikin, ji aliyê 
dadgehê ve tên agahdarkirin ku Zeyneb Bayezîdî bi 
4 sal cezayê zîndana "tezîrî" hatiye mehkûmkirin. Li 
gor biryara dadgehê, Zeyneb divêt cezayê han di 
girtîgeheke bajarê Zencanê de biqedîne. 

Li gor çavkaniya han Zeyneb Bayezîdî gişt ew 
buxtanên ku jêre hatine lêdan, red kiriye û gotiye 
ku min tenê tevî kampayna yek milyon îmzeyan 
hevkarî kiriye û eva jî ne sûç e. 

Her wiha malbata Zeyneb Bayezîdî jî di 
nameyekê de ji bo dadgehê nerazîbûna xwe derheq 
diyarîkirina vê cezayê ji bo Zeynbe Bayezîdî xuya 
kirin. 

Li gor çavkaniya han, Zeyneb Bayezîdî bona 
xuyakirina nerazîbûna xwe derheq biryara dayî ji 
aliyê dadgehê ve û zext û givaşên ku di zîndanê de 


dixin ser wê, dest daye gireva xwarinê. 

Rêxistina Parastina Mafê Mirovan li Kurdistanê, serbarê mehkûmkirina biryara han a 
dadgehê, daxwaza dadgehîkirina Zeyneb Bayezîdî bi awayekî eşkere û dadwerane dike. 

Hebîbulah Letîfî, Xwendekarê Kurd, Bi Cezayê 
îdamê Hate Mehkûmkirin 

K omeleya Çalakên Mafê Mirovan li îranê 
ragihand: Hebîbulah Letîfî, xwendekarê 
rişteya yasayê, li zanîngeha îlamê û akinciyê 

bajarê Sine ku di meha Çileya Pêşîn a sala borî de, 
hatibû girtin, bi cezayê îdamê hate mehkûmkirin. 

Hebîbulah Letîfî, çalakê sivîl ku heyamekê jî 
endamê Komeleya Parastina Mafê Mirovan li îranê bû, 
bi buxtana hevkarîkirin tevî girûpên dijber ên rejîma 
îranê bi cezayê îdamê hate mehkûmkirin. 

Hêjayî gotinê ye ku navhatî di dema destbiserbûn di 
ragirtîgeha îdareya ewlekarî a bajarê Sine de, dikeve 
bin îşkencê. Bi vî awayî navhatî tûşî xwînrêjiya 
gurçikan tê. 

Bi mehkûmkirina Hebîbulah Letîfî bi cezayê îdamê, 
hejmara çalakên siyasî û sivîl ên Kurd yên 
mehkûmbûyî bi vî cezayî, gihîşte 8 kesan ku navê 
wan bi awayê jêrîn e: Ednan Hesenpûr, Hîwa 

Botîmar, Ferzad Kemanger, Elî Heyderiyan, Ferhad Wekîlî, Enwer Husên Penahî, 
Erselan Ewliyayî û Hebîbulah Letîfî. 

Kuştin Û Birîndarbûna Du Kesan Li Devera Biradost A Selmasê 

Navenda Nûçeyan ya PDK îranê da 
zanîn ku roja duşem, 11.08.2008'an, 
hêzên rejîmê li nêzîk sînorên îran - 
Turkiyê, kasibkarên gundê Goleşêxan li 
herêma Biradost a Selmasê didin ber 
êrîşa guleyan. Bi vê sedemê kasibkarek 
bi navê Fehîm Husênrewendî tê 
kuştin û kesekî din - birayê Fehîm- bi 
navê Mûsa Husênrewendî bi xurtî 
birîndar bû. 

Hêjayî gotinê ye ku du kesên navhatî 
xelkê gundê Goleşêxanê ne. 





Rojcva Civakê 


Roja Navneteweyî Ya 
Ciwanan 
Agirî- Beşa Civakî 

Ji sala 1999'an heta niha, roja 12'ê 
Tebaxê weke Roja Navneteweyî a 
Ciwanan hatiye naskirin û her salê ji aliyê 
Sekreterê Giştî yê Rêxistina Neteweyên 
Yekbûyî ve yek ji pirsgirêkên giştî û sereke 
ên ciwanan ji bo wê salê tê binavkirin. 

Sindoqa Nifûsê ya Rêxistina Neteweyên 
Yekbûyî di rapora xwe ya sala 2008'an 
derbarê Roja Navneteweyî a Ciwanan de 
diyar kir ku aliyê kêm yek ji 4'ê a nifûsa 
cîhanê di navbera temenê 10 - 25 saliyê 
de ye. Eva vê yekê nîşan dide ku 
xulyaqetê cîhanê ciwan e û dikaribe bi hêz 
û şiyana xwe ya bê rade û mezin 
guhertinên kûr û mezin biafirîne û 
pêşketinan di civaka mirovahiyê de pêk 
bîne. 

îsal (2008) mijara Roja Navneteweyî a 
Ciwanan ji aliyê Ban Kî Mon, Sekreterê 
Giştî yê Rêxistina Neteweyên Yekbûyî ve 
sala "Ciwan û guhartinên av û hewa: 
demek ji bo gavavêtinê" binav kir. Di 
daxuyaniyekê de bi vê hencetê, Ban Kî 
Mon ragihand ku me hewceyî bi vîn û 
îradeya mezin û berfireh a ciwanan ji bo 
cîhanekê heye ku xwediyê hêz û vejeneke 
payedartir û paqijtir in. Çaxê ku ciwanên 
sala 2008'an bigihîjin emrê min, renge 
cîhan bibe ciheke xirab û nexweş ji bo 
jiyanê. Wî diyar kir ku divêt ciwanên îro 
berpirsiyariya encama guhertinên av û 
hewayê bigrin stûyê xwe û xwe ji bo 
berlêgirtin ji vê pirsgirêkê berhev bikin. 

Ciwan xwediyê hêzeke xurt bona 
guhartinên erênî ne û dikarin di hemû 
warên civakî, aborî, siyasî û çandî de rola 
xwe ya sereke bilîzin. Ciwan bi zanîn û 
pisporiya xwe dikarin her tiştî li gor 
normên pêwîst ên jiyanê biguherînin û di 
rêya bexteweriya civakê de bixebitin. 
Sîstemên rêveber û desthilatdar encamên 
karîn û şiyan û bandora erênî a hêza 
ciwanan di civakê de ewle û garanî dikin. 

Berevajî pêvajoya girîngîdan bi hêz û 
şiyanan ciwanan, hikûmeta Komara Îslamî 
a îranê nifûseke zêdetirî 25 milyon ciwan 
ji 70 milyon şêniya welat ku temenê wan 
di navbera 15 heta 35 saliyê de ye, rastî 
gellek arîşe û pirsgirêkên civakî û aborî 
kirine û jiyana wan bi dijwarî dibore. 
Fenomenên weke betalî û bêkarî, 
bengdarî (tûşbûn bi madeyên hişber), 
fehşa, bêhêvîtî û gellek nexweşiyên ruhî û 
psîkolojîk ên din. Jiyan û çarenivîsa 
ciwanên Kurd li Rojhilatê Kurdistanê ji van 
bela û arîşan û gellek yên din ne dûr e, li 
bajarên Kurdistanê jî diyariyên han ên 
rejîma Komara Îslamî bi ser jiyana 
ciwanên Kurdî jî zal bûye û mirov dikare bi 
hebûna vê rewşê pêşerojeke tarî û cihê 
tirsê ji bo nifşa ciwan a Kurdên Rojhilatê 
Kurdistanê re bibîne. Rastiyên berbirû ên 
jiyana ciwanên me li Kurdistanê şahidê 
herî baş e... 

irov, ji ber ku tixûban di 
mêjiyê xwe de datîne, her tiştî li 
gorî zanîna xwe ya kûd û tixûbdar 


disenifîne û bi vê feraseta xwe ya teng û 
têrlewaz dike ku tixûbekî li dora 
bêtixûbiyê deyne. Bi rastî ev tixûb, tixûbê 
zanîna mirov a kêm û tixûbdar e. Belê ev 
fikr û hizra bitixûb, tixûbekî çêkirî li dora 
ji zanîn û hişmendiya mirovahiyê datîne. 

Li gorî vê ferasetê, tiştek an mezin an 
jî biçûk e; an kin kin an jî dirêj e; an qels 
an jî xurt e; an nizm an jî bilind e. Ango 
tu dibetiyê nade guherbariya mezinahî an 
jî biçûkatiyê; îhtimalê nade kinî an jî 
dirêjiyê; mikûniyê nade nizmayî an jî 
bilindahiyê; gengaziyê nade qelsî an jî 
xurtiyê. Heçku tiştek hem mezin hem jî 
biçûk e. Dîsa, hem kin û hem jî dirêj e; 
hem nizm hem jî bilind e; hem qels hem 
jî xurt e. Bo nimûne, hêştir mezin e; belê 
heman gavê jî biçûk e. Li gorî çi biçûk, li 
gorî çi mezin e? An ji çi mezintir û ji çi 
biçûktir e? Hêştir ji hespê mezintir, belê ji 
nehengekî(balînayekî) biçûktir e. Dîsa, 
mar dirêj e; belê heman gavê jî kin e. Li 
gorî çi dirêj, li gorî çi kin e? Mar ji 
marmarokê dirêjtir e; belê ji werîsekî 
kintir e. Her wiha gir bilind e; belê 
heman gavê jî nizm e. Li gorî çi bilind, li 
gorî çi nizm e? Li gorî deştê bilind, belê li 
gorî çiyê nizm e. 

Mirov dikare der barê xurtî û qelsiyê, 
xweşikî û zistiyê, qelewî û lewaziyê, 
xweşî û nexweşiyê, dûrî û nêzîkiyê, 
dewlemendî û xizaniyê û hwd. jî gellek 
mînakên berbiçav bide. Belê encam 
heman tişt e. Yanî mirov nikare tu tixûb 
û tixûbên misoger li bar tu tiştî deyne. 
Çimkî her tişt bi reng û awaya xwe, ji 
dijberê xwe tê cihêkirin û veqetandin. 

Başî û nebaşî, qencî û xerabî, rastî û 
şaşî, heqî û neheqî jî wisa ne. Li gorî 
nêrîn û feraseta mirovan tişt têne 
guhertin û têne tixûbdarkirin. Gellek tişt 
bi hin mirovan xweş tên dîtin; belê bi hin 
mirovên din jî nexweş têne dîtin. Dîsa 
gellek kiryar bi hin kesan wekî tiştên baş 
têne qebûlkirin; belê bi hin kesan jî wekî 
tiştên xerab têne qebûlkirin. Her wiha 
gellek tiştên ku ji hêla hin mirovan ve 
wekî neheqî têne dîtin, ji hêla hin 
mirovan din jî tê kirin, ji hêla hin mirovên 
din ve jî wekî heqdarî têne pejirandin. 
Ango rastiya hin kesan, dibe şaşiya hin 
kesên din. Guherbarî her gav dibe 


sedema dualîbûna tiştan jî. Ji bo wê, ji 
bilî rêbaz û qalibê formulasyonên 
derezanistî her tişt guherbar e. Û tu tixûb 
ji bo wan tiştan nîn e. Tixûbê ku li dora 
wan têne rapêçandin jî, tixûbên ku di hiş 
û mêjiyê mirov de hatine danîn in. 

Ji bar ku tixûb li bar hest, hêz û hizra 
mirov hatine danîn, ew nikare xwe 
rakêşe derveyê van tixûbên çêkirî û 
guherbar. Ji jiyana mirov bigirin heta 
bejn û bala mirov, ji mala mirov bigirin 
heta, mal û milkê mirov, ji axaftina mirov 
bigirin heta fikr û ramana mirov, ji xaka 
ku mirov bigirin, heta gund û bajarên 
mirov, ji erdnîgariya mirov bigirin heta 
welat û niştimana mirov... her der û her 
tişt bi tixûbên stûr û çêkirî hatine 
dorpêçkirin û fesilandin. Tu tişt nemeaye 
ku tixûb jêre nehatibe danîn. 

Ji do heta îro, tiştên ku mirov arasteyî 
perestin û hebandina zordarî û 
desthilatdariyê dikin jî dîsa ev tixûbên ku 
li bar hêz û taqeta mirov hatine danîn in. 
Ji roja ku mirov bi mirovahiya xwe 
hesiyaye û heta îro, ji bar hizr û zanîna 
xwe ya bitixûb, an hawara xwe kiriye 
hêzeke bêtixûb an jî xwe spartiye 
xweda(yekî) an jî xwedewnedeke ku 
tixûb ji hêz û heza wî/wê re tune ye. 
Singê Gellek tixûbên bistrî yên ku 
mirovahiyê di mêjiyê xwe de raçikandine 
hin bi hin riziyane. Belê dîsa jî li dewsa 
wan tixûbên bistrî, tixûbên ku bi sedan 
sal neyên rûxandin di navbera xwe û 
hemcinsên xwe de daniye. Her ku zanîn 
û hizra mirovahiyê pêş de çûye, hin 
tixûbên kevn rakirine, belê li dewsa wan, 
tixûbên xurtir û kambaxtir ava kirine. Ev 
tixûb, tixûbên ku mirov bar bi benîtî, 
koletî û dîlîtiyê vedikin bi xwe ne. 

Tixûbên ku mirov di hizr û kiryarên 
xwe de pêk anîne, bûne tixûbên zanîn û 
hişmendiya mirov û mirovahiyê bi xwe jî. 
Belê her çendî ku ev tixûb hin caran 
hatibin firehkirin û dorhêlkirin jî, bi 
tevahî ji holê ranebûne. Ew tixûbên ku 
îro li bar her tiştî û her têgihê hatine 
danîn, berdewama wan tixûbên çêkirî 
yên ku di goşa xwezaya bêtixûb de 
mirovahiya hemdem ditengijîne û 
diesirîne ne. Ev tixûbên çêkirî û demdemî 
ne derfetê didin azadbûna mirov û ne jî 
jîn û giyana wî/wê. 


Dema 

nameya te ya dawî 

gihişt 

min danî 

li ser maseya yekroyoyê 
azada Mihemed Şêxo 
ya şêrîn ez azad kirim 
ji arandinê jînê 
destarê Tehsîn Taha 
ez di xewnerojên har de 
zivirandim 
Fincana Cegerxwîn 
bersiva ezêtiya min da 
bi hatina Mah Şerefxan û 
Rewşen Bedirxan 
tu dibêjî: 
asaya cîhanî 
vajî di zivire 
Iro ez darê şikestî me û 
Tu...wax...wax! 

Na...na 
Ez û tu 

Du tirhikên pîrozî ne 
yek darê 

em bi can û cendik 

Kirin e 

Dibêjî: 

Tu dojehî 
lewra biryara 
koçberiya me 
Ji buhuştê za 
Hevalo... 

Leqamên ne berhev 
Li min neke 
Raste... 

Pênûsa dîrokê dibêje 
Ez peryek ji baskên te me 
Lê dîsa min dibîne bingeha 
Hebûn û mayînê 
Çimko buhuşt di nav pîyên 
Min de hatiye damezrandin 
Hevalo... 

Evîniyek bê hêz 
ji te navi 

B aş dizanim 
Tu çelengî 

Heta sistbûna xwedê jî 
Tu çeleng û melevanek 
Lehengî di derya halana 
Rostem û Kawa de yî 
Şûrê Firorîtiş û Deyok 
Di nav birhên xwede 
Te parastiye û çîroka 
Evîniya xwe ji baskên 
Leyla Qasim û 
Cewadê Hemawendî 
Vehûna ye û 
pênc dergehên 
f irîştî radane û 
pênc mûm 
bi dil kirine û 
vedane 


P , 

Bi Kurt Kurmancî Hizir Û Bîra Azad 


J i mêj ve ta roja îro, dîtin û 
çiloyîna "Hizra azad an pênûsa 
azad" di danûstandinê de ye, hêj 

zelal ne bûye. 

Di baweriya min de, ta ku nûbûn di 
jiyanê de hebe, ta ku mirovantî berdewam 
be, dê hizr û pênûsa azad, di gengeşê û 
danûsatandinê de, li ber xwe bidin. Wek 
ku diyar e, hizra azad an pênûsa azad ew 
e ku, mirov di ramanên xwe de rastbêj û 
durist be. Û ta ku mirov di ramanên xwe 
de weha be, gerek tu qeyd û bend li dor 
nebin. Bi azadî bikaribe ji xwe re jiyaneke 
taybet helbijêre, bêyî ku hizr û ramanên bi 
kotekî li ser bêne ferzkirin. 

Heger neferek ji civatê di hizra xwe de 
azad be û civata li dor, ne li gor wê 
azadiyê be, li ber hizr û ramanên wî 
nekeve, ango di hizr û ramanên wî de ne 
gihêje, hingê hizr û ramanên wî neferê/a 
ku xwe azad dibîne, dibin barekî giran li 
ser milê wî/ê, hem jî li ser civata wî. Hingê 
pêdeviye ku desthilatek hebe, wê civatê li 
hev ragire. Desthilatek bi yasa be, ku 
rêveberiya civatê bike û yasayên xwe, li 
ser tev takekesên civatê bimeşîne, da ku 
cemawer di çarçoveke yasayî de bi xêr û 
xweşî biparêze û derbas bike. 

Eger em bên ser "pênûsên azad", 


qonaxa girîng ji hizra azad. Ez ne bawerim 
ku pênûsek azad hebe û ew pênûs ne di 
bin siya sansorê an terorê de be. Nexasim 
di welatên cîhana sisyan de. Di van welatan 
de sansor rola xwe dilîze, ji ber alozî û 
gengeşeyên azadî û demokratiyê û sansora 
ku heye polîtîkî ye bêtir ji civatî. Ji ber ku 
desthilatdarên welatên cîhana sisiyan ji 
nivîskaran bi tirs in, her dem û gav tawa 
nivîskaran di dilê wan de ye. Vêca sansora 
rejîmên wan dewletan rola xwe dilîze û şert 
û mercên xwe ferz dike. Her wiha nivîskar 
bêçar e, di bin siya terorê de dijî û ji 
bêçarebûn sansoreke kesayetî (zatî) li ser 
xwe û berhemên xwe datînin, da ku 
berehmên xwe ji sansora rejîmên wan 
dewletan biparêze û derbas bike! 

Di baweriya min de, ev sansora 
xwebixweyî ku nivîskar li ser ramanên xwe 
datîne, ji sansorê dewletê xerabtir e. Eger 
sansora dewletê perçeyekji nivîsandina 
nivîskarekî ku azad be, di nivîsandina xwe 
de, xetsor bike, nivîskar bi sansora xwe ya 
xwebixweyî (şexsî) nivîsa xwe tevî xetsor 
dike. 

Nivîskarê/a azad, ew nivîskar e ku di hizr û 
ramanên xwe de zelal be, di nivîsandinên 
xwe de rastbêj be, li navdariya, li ser pişta 
çend qedexeyên civatî negere wek: 



Erîşkirina li ser olê 
û hetîketiya 
bedena jinê. 

Hizra azad, 
pênûsa azad, di 
zelalkirin û 
eşkerekirina şaşî 
û xerabiyên civatê 
de ye. Ew şaşî û 
xerabiyên ku civat 


ji ber bandora wan paşketî dimîne. 

Heger nivîskar mêr be, bi cegerdarî be, 
wê di nivîsandinên xwe de şerê wan şaşî û 
xerabiyên civatê bike, bê ku sansorê li ser 
xwe û berhemên xwe deynê. Gereke wan 
şaşiyan ji cemawer re raxîne ber çavan, da 
ku cemawer wan şaûian nema bike û di 
ser wan re biqevêze, wan li pişt xwe bihêle 
û hin bi hin ber bi xêr, xweşî û avakirinê 
ve bilive. Lê mixabin di welatên cîhana 
sisyan de, nivîskarên weha kêm têne dîtin 
ku hebin jî, wê di zîndanan de bin. Erê 
nivîskarên, ku sansora dewletê an a 
xwebixweyi li ser berhemên xwe daynin, 
divê di zîndanan de bin! 


EGER HAT, U*.... 


H 


eta ku ji min tê, bi qasî ku wext 
dest dide û nivîs jî bibêje, min 
bixwîne, bêyî ku bibêjim ev ev e, 


ew ew e; nivîsên ku diweşin dixwînim. 

Gellek nivîskar, bi nivîsên xwe yê bi tahm 
û çêjdar refikeke xweşbîniyê di dîwarê dilê 
min de vedikin. 

Bi min du ziman hene; yek zimanê dil, yê 
din zimanê mêjî. 

Herdu jî, di nivîsekê de, bi qasî ku dikarin 
yekîtî û xemleke bêhempa pêk werînin, di 
heman nivîsê de dikarin berê xwe ji hev 
biguherin, weke ku me got yek berê xwe 
bide dil, yê din mêjî ji xwe re bike armanc. 

Mella gotiye, 'Qulzema dil işq e! 

Lê ya mêjî? 

Zanîn, - ne zanîna ku pêşiyan gotiye 'yê 
ku zane zane, yê ku nizane baqê nîskan e'- 
ku nebe bi meriv re, û meriv xwe mişt 
nekiribe danegirtibe bi ezmûnên berî xwe, 
di 'darê dinyayê' negihiştibe, nizanibê bê 
dinya li dora xwe çawa diloqe; civatê nas 
neke, deshelatê nebîne, li hemberî 
rêveçûna ku ditewtihe bi wî alî wî alî de 
helewesteke mirovane û mêrane wernegire 
bi wêrekî... û vêya jî bixe stûyê 'nezanînê?! 

Zana jî car caran weke gellek kesan 'cilik' 
bi ser serê xwe dadikin, xwe li kerrahiyê 
datînin û dibêjin ne min dît ne min bîna! 

Wey...zana?! 


Zana, berî her tiştî ne 'şeqlebaz û 
hoqqebaz e! 

Û weke ku gotine,' fituyê di bêrîka xwe' 
nagerîne!' 

Bi hêz e, lê na 'yê hêzdar' e. 

Û, ji ber ku divê ew nûnerê wêrekiyê be 
û zirav bide yê li dû xwe hêza livê bide 
wan; derba pêşî, derba rastiyê lazim e ku 
ew; yanî zana di kelehên neheqî û 
bêdadiyê werke! 

Lê wexta ku zane, ji nezanan tirsonektir 
be? 

Tirs jî mîna cureyên nexwaşinan cur be 
cur in! 

Lê tirsek heye, ku bi paxila mirov girt 
evçend bexîl e, evqas bêdelîl e... tişta 
meriv ya herî pîrozwer bi mirov dide firotin: 
Tirsa birçîbûnê! 

Dema ku min nivîsa Şêxmûs Sefer ya ku 
her bend bi 'Eger hat û...' dest pê dike 
xwend, bistekê ponijîm, di ber xwe de min 
wêrekî û newêrekiya xwe teqiland; bi dû re 
daketim 'sûka wêrekiyê' li bazarê geriyam, 
li tevî xwepêşandanên civakî, siyasî bûm.... 
û min guhê xwe da peyvên xişn û xapînok 
yên bazirganan: 

Hêviyê didêrin hêviyê! 

Xweziyê didêrin xweziyê 

Hêvî; kaya li ber bê! 


Xwezî 
çivîkê li ser 
darê! 

Jarê jaro, 
nanê tisî be jî 
hêvî jiyan 
bêhêvî nabe! 

Lê hêviya 
ku di nivîsê 
de dihat 
hêvîkirin, ji 
hêviyê 
wirvetir, 



Arjen Arî,Amed 
30.07.2008 


destdanîna ser birînê bû. 

Li vir ya herî baş, berî ku berê nivîsê 
bidim kaş; dorê bidim nivîsa Şêxmûs Sefer, 
û mefera ku hûn jî li tevî wî bibêjin, 'Eger 
hat û....' bidim we: 

'Eger hat û tu xwe mecbûrî nivîsê bibînî, 
di ser de jî nikaribî hevokekê binivîsî yan tu 
ji xwe ne razî yî yan jî ji nivîsê... 

Eger hat û girî wekî kenê ji ber xwe fedî 
nekir di nav civatê de jin nema bi şerpayan 
ber devê xwe digirin... 

Eger hat û zilam bi zarokan şa bûn di 
nava kolanan de, êdî zarok dikarin bi 
derenceyên mirovî hilkişin ser piyan û 
dinyayê xweştir bibînin... 

Eger hat û qîzek hivdeh salî gava birayê 
wê ew li cem yekî dît û tenê silav da wan û 
derbas bû û keçikji tirsa xwe ji avahiya 
heftan neavêt xwarê, d,ê li wî welatî gul 
sortir vebin... 








Agirî 

Eger hat û bajarê te derî vekir ji nasnava 
te re û te neşiband xwe wê gavê welatê te 
hinekî din rizgartir e... 

Eger hat û zimanê te meşiya, pêşiya te li 
nav mirovên welatê te, êdî hewce bi tanq û 
topan nemaye... 

Eger hat û me bi "siyasetî" negot "rojbaş" 
pê re jî me got sibaha we bi xêr be û bi 
şevbaş re me got şeva we ya mayî xweş be 
ma wê şevbuhêrkên me venegerin şevên 
xwe gelo... 

Eger hat û zimanê siyasetê qulibî, 
siyasetmedarên me tirkî li wasitayeke ku 
firênê wê teqiyayî sarkirin serberjêrkî û 
kurdî jî li pişta xwe kirin bi kaşkaşkî, wê 
gavê dê Cegerxwîn helbesta "ey heval 
Robson" bixwîne ji wan re, di mezel de... 

Eger hat û zimanê bav û kalan nebû 
hinceta ku tenê siyaset li ser bê kirin û jê 
pê de nebû parsekê ber deriyê sazî û 
rêxistinan ma hîn em ê çi bixwazin... 

Eger hat û piraniya ew kesên ku li ser 
navê me di parlementoyan de, di 
şaredariyan de siyasetê ji bo me dikin gelo 
bi zimanê gelê xwe bizanibûna û ya baştir 
bipeyivana ji hêla civaknasiyê ve ma wê 
tiştek sosret bû ya... 

Eger hat û dengbêjê welatên min wekî 
solîstê filan komê bihata naskirin û moçadî 
nan û ava tisî nebûya strana Çeto Lawo 
beleheq wê nehatiba gotin... 

Eger hat û helbestvanê me, rewşenbîrê 
me nivîskarê me, peykervanê me di 
paneleke wêjeyî de yan jî di pêşengehekê 
de gavekê li "pêşiya" siyasetmedarên me 
bisekine bêhemdê xwe û ev yek wekî tiştekî 
asayî bihata dîtin, dê terfiyê kê biketa yan jî 
dê kî/ê biçûk biketa... 

Eger hat û siyasetmedarên kurdan di 
hilbijartinekê de- çi komele çi sazî û çi jî 
rêxistinên siyasî -piçikekî mutevazî bibûna 
û xwe nekirina berendam, di ser de jî 
komîsyona heyî biçûya cem wan û bigota 
wî/wê "em pir dixwazin hûn di vê 
hilbijartinê de bibin endamê me" ma wê 
dinya biqeliya... 

Eger hat û wî/ê kesî/ê bigota "zor 
memnûn im, filankesê yan jî filankeso ji 
min baştir dikare bike" ma gelo hespê 
îskenderê ku dinya kiribû gavek, dikarî me 
kurdan ji nû de zevt bikira... 

Eger hat û dawiya dawî "welatparêzî" 
tenê ji bo welat bihata kirin, me yê sed 
hezar carî bigota û bilîlanda; "şabaş ji te re 
xaka min şabaş, tilîlîlîlî'* 

Ew roj wê bên, gelo? 

Ez bi hêvî me! 

Bi qasî ku dizanim hevî 'nanê tisî' ye! 

*Taxa Filla, Şêsmûs Sefer,Malpera 
Diyarname 


Dengê Rojava 


Sonday Teter-Hunermendê Jibîrkirî 


Besam Mistefa 



C ara pêşî min wî dît dema 
seredana Hewlêra paytext kir û bû 
mêvanekî ezîzî me di Kombenda 

Kawa bo Çanda Kurdî de. Ew ji kampa xwe 
dihat-ne ji mala anjî ji bajarê xwe: Ew bê 
mal û bajar e-niha piştî 7 pêşangehên 
taybet û 11 pêşangehên bikom ew li 
konekî ji yên penaberên kurdên sûriyê yên 
ku derbasî Herêma Kurdistana îraqê bûn 
piştî serhildana 12'ê adara sala 2004'an, ji 
tirsa tolsitendina gur û hovên rêjîma 
Beesiyan. Sonday jî wekî xeynî xwe li 
kampa Muqbilê li kêleka Duhoka rengîn 
bicî bû, ew li welatê xwe penaber e niha. 
Dema hat, konê xwe yê piçûk ku bi zorê 
têra alavên wî yên muzîkê û kaxez û şixat 
û botl û tiştên wî yên piçûk dike, ev tiştê 
ku Sonday parçeyên hunerî ên ciwan ji 
wan dirust dike, li pişt xwe hiştibû. 

Tembûra wî li ser milê wî bû, tembûra 
ku wî bi xwe çêkiriye tevî alavên dinê, 
bihna Amûdê û ked û westanê ji rûyê wî 
difûriya. Amûda şewitî ji rûyê wî yê esmer 
û temenê wî yê bi sî û du zivistan xemlandî 
dihat. Fediyokî bû weke tabloyên xwe yên 
ku agir girte ser wan di bin kon de yan jî 
zarokan ew xira kirin ji pişt wî ve! Ew jî 
zarokek e ku zaroktiya wî jê hate dizîn û ji 
ber guhnedan û jibîrbûn û tozê, lingê wî bi 
şelelê ketin. Êdî ew şel e! 

Ji ber ku cara yekê bû min ew didît, û ji 
ber ku koma wî ya muzîkê û alavên wî 
pêre bûn (wî dixwest rojekê li Amûdê 
komeke muzîkê ava bike, lê mirin û 
koçkirin û belavbûna dost û hevalan û kêm 
derfetiyê û hwd! rê nedan; êdî wî bi xwe 
komeke xwe çê kir), min jê daxwaz kir ku 
parçeyek muzîk yan stranekê ji min re 
bêje. 

Hêdî hêdî wî alavên xwe yên ecêb 
derxistin-hertiştê wî, wî bi xwe dirust 
kiriye-pêşî tembûra xwe ya mezin û delal 


derxist û alava ku bi xwe çê kiriye û nav lê 
kiriye Zarîn û piştre harmonîkaya xwe jî 
derxist û di heman demê de li hemûy; 
xist. Stranek li ser cejna Newrozê çê kiribû 
yekser ji nav tiliyên wî derbasî nav dilê mi 
bû, carek û du car û sê caran lêda û ez têr 
nebûm. 

Qasim yan jî Sonday Teter-evê jibîrbûyî- 
kurdekî xwedî talênt û xewn û arezû ye. 
Ew muzîkvan û şêwekar û nîgarkêş û 
peykertaş û karîkatorîst e. Li Rojavayê 
Kurdistanê li bajarê Amûdê di sala 1975'an 
de ji dayîk bûye. Înstîtûta hunerên 
şêwekariyê li paytexta sûriyê, Şamê 
qedandiye û gellek pêşangehên karîkator û 
nîgarkêşî û peykeran li Amûdê û Şamê saz 
kirine, û li Herêma Kurdistana îraqê jî li 
Hewlêra paytext û Duhok û Sîmêl û 
Zaxoyê. 

Teter hunermendekî jibîrbûyî ye, êşeke 
kurdî ya rojane ye. Huner û jiyanê derbasî 
hertiştê ku tiliyên wî digihiyê de dike. Ji pel 
û kaxezên rojname û kovaran, tabloyên 
hunerî çê dike, ji botlên kola û manderînan 
peykeran çê dike, li ser tep û daran 
peykeran wêne dike û wêneyên bi zeytê jî 
çê dike, bi ser de jî helbestan bi zimanê 
kurdî dinivîse li ser xerîbî û penaberî û êş û 
azarên gelê kurd û agir û şewatên ku laşê 
zarokên bajarê wî di demekê de 
daqurtandine. Li Cizîra kurdan ya li sûriyê 
gund bi gund geriyaye û pêşangehên 
wêneyan saz kirine, ji mala xwe hetanî ku 
tabloyên wî avê vedixwin di bin axa hewşê 
de ji ber tirsa hatina polîs û zilam-gurên 
rêjîma faşîst û ne mirovî. Bi ser hemûkî de 
jî, ji ber ku ew endam bi endam hatiye 
jibîrkirin û tu kes guh nadiyê de, ew carina 
wek karkerê boyaxkirina dîwarên malên 
xelkê jî kar dike, ji bo ji birçîna nemirê û di 
jiyanê de bimîne. 

Lê belê çi jiyan! Rojên Sonday ne jê ne 





û dûrî dil û hest û 
hunera wî ne. Ew 
tiştekî naxwaze ji bilî 
ciyekî ku têra alavên 
wî yên muzîkê û tiştên 
wî yên piçûk bike! 

Ciyek ku karibe bi 
rehetî têde bigirî bê ku 
kes wî bibîne. Ciyek ku 
têde di nav xewn û 
xeyalên xwe de bi 
serbestî melevaniyê 
bike. Ciyek ku karibe 
bê ku destûrê ji kesî 
bixwaze têde bimire. 

Heta ji we were, vî 
navî ji bîr bekin: 
Sonday Teter! 

















Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@googlemail.com 



Bexşdariya Sîlvana Xelkê Neçar Bi 
Betalkirina Avahiyên Wan Dike 

►Heyamek e ku Bexşdariya Sîlvana ser bi devera Tirgewer a 
Urmiyê, bi pêkanîna zext û givaşan bo ser xelkê gundê Rajanê, 
hewlê dide da ku wan neçar bi betalkirina mal û avahiyên ku 
ketine bin rexê cadê yan avahiyên ku xelkê di zeviyên xwe de 
çê kirine, biherifînin û biçine ciheke din. 

Ji aliyekî din ve, Bexşdariya Sîlvana daxwaz ji xelkê gundên 
Dolepêsan, Xirê, Hilorî û Mîrava kiriye ku bona çêkirina 
avahiyan neçin gundê Rajanê. Eva di halekê de ye ku gundên 
han seba çêkirina bendava Noşanê, ketine bin avê û xelkê van 
gundan bê mal û avahî ne. 

Her wiha Bexşdariya Sîlvana pêka nameyeke dadgehê, çend 
kes ji xelkê gundên han bang kirine û ji wan daxwaz kirine ku 
xanîberên avahiyên xwe hiloşînin, lê kesên han li hember vê 
daxwaza Bexşdariya Sîlvana nerazîbûna xwe xuya kirine. 



Hêjayî gotinê ye ku ji aliyê dewletê ve tu hevkariyek bi wan kesan 


re nehatiye kirin. 


Lîstikên Olimpiyada Havînî A 2008’an 
Bi Coşeke Germ Dom Dike 

Olimpiyada havînî I 
a 2008'an ku bi I 
awayekî fermî bi navê I 
"Lîstikên Olimpiyada 2 
bîst û nehan" tê I 
naskirin, ji 8'ê Tebax I ■ - 

2008'an dest pê kir û " VwBbBM 

heta 24'ê Tebaxê dê I 
li bajarê Pekînê li E 
welatê Çînê bên | 

lidarxistin. 

Di Olimpiyada 2008'an de, herî balkêş, dîmenên rê û resma 
vekirina Olimpiyada han bû ku di dîroka Olimpiyadê de, dîmenên 
herî bêmînak bûne û bala her kesî kişandin aliyê xwe û Çîniyan 
hunermendbûna xwe nîşan dan. Dîmenên han coşeke mezin da 
milyon mirovan li seranserê cîhanê. 

Bi giştî 10 hezar û 500 werzişvan beşdarî Olimpiyadê bûne. 

Lîstik di 28 rişteyan de birêve diçin. 

Lîstikên Olimpiyada havînî her çar salan cerekê li dar dikeve. 


Weşana TRT’ê Ya Kurdî Ji Sala 2009’an Re Ma 

Malpera Diyarname'yê 
da zanîn, weşana TRT'ê ya 
Kurdî ji sala 2009'an re 

ma. 

Midûrê Giştî yê TRT 
Îbrahîm Şahîn got ku 
xebatên ji bo TRT Kurdî 
hatine asta dawî û di 
destpêka sala nû (2009) 

de dest bi weşana bi zimanê kurdî û zimanên din yên biyanî 
bikin. 

Tê gotin ku renge nave kanalê TV5 be û dê 24 saetan weşanê 


Birevin Heta Hûn Pîr Nebin 


Bez an revîna 

berdewam û rêk û pêk, 
pêvajoya pîrbûnê di jiyana 
mirovan de kêm dike. Li 
gor rapora BBC'ê, 

lêkolînvanên Amerîkî 
ragihandine ku revîn û 
helatina berdewam û bi 
bername dikare pêvajoya 
kalbûna mirov bi awayekî 
berçav paşde bixe. 

Di vê vekolînê de hatiye 
îlankirin, kesên ku temenê 

wan di naverasta jiyanê de ye, dema laşê xwe bi revînê adet 
didin, kêmtir ji kesên hevtemenên xwe rastî mirinên nişkêve û 
heta penceşêr (kanser)ê dibin. Lêkolîna han li ser 500 jin û mêrên 
pîr di dema 20 salan de, li hember hejmareke wisa kal ku tu liv û 
tevgereke wan di vê heyamê de nebûye, hatiye encamdan, 
encama lêkolînê nîşan dide ku 34 ji sedê a wan kesan ku ne 
revîne, di vê heyamê de mirine û tenê ji sedê 15 a kesên ku 
reviyane, rastî mirina ji ber pîr û kalbûnê hatine, lewra werziş û bi 
tayber helatin li ser tendurustiya mirovan gellek bi bandor e. 

Jina Herî Bejnbilind A Cîhanê Jiyana Xwe Ji Dest Da 

Jina herî bejnbilind a cîhanê di 53 saliyê 
de, jiyana xwe ji dest da. 

Sendî Alen, jina Amerîkî ku weke jina 
herî bejnbilind a cîhanê hatibû hesibandin, 

2 metr û 33 Cm bilind bû. 

Di pirtûka rekordaran a "GUINESS" de, 

Sendî Alen weke jina herî bejnbilind a 
cîhanê hatibû binavkirin û piştî wê jî jinek 
ji Çînê di pileya du de cih girtibû. 

Sedema mirina wê, hebûna mîkrobek di 
xwîna wê de, nexweşiya Şekirê û xirabûna 
her du gurçîlkên wê hatiye zanîn. 


















